
SMILJANA 
= ŽALOSTNA IGRA U ČETIRI ČINA 


S PREDIGRON, 


Jurković : Dramatička djela I: 1 





' OSOBE: 


Andrija Srdanović, bogat seljak. 
Ruža, njegova žena, 
Smiljana, njihova kći. 
Ana, udovica. 
Rajko, njezin sin. 
Juriša Žarilović, sin drugoga bogatoga seljaka, 
Gospodja Peršićka, Smiljanina kuma. 
Jelača, vračara. 
Adam, 
Matija, seljaci. 
Martin, 
Avram, krčmar. 
Jakov, zvonar. 
Župnik. 
Proštenjari, svatovi, narod. 


PREDIGRA. 


OSOBE: 


Jelača. 

Cvieta, njezina kći. 
Dobri duh. 

Zli duh. 





Soba Jelačina. 


JELAČA 


uvede u sobu bolestnu Cvietu, koja joj se je, s vezivom u ruci, na rame naslo- 
nila i posadi ju u kut na stolicu. 


Sjedi, diete moje. Bolje ti je biti u sobi; vani je 
zrak preoštar za tebe. (Cvieta sjedne, i u tom joj vezivo iz ruke pa- 
dne, a glava klone. To vidiv, Jolača skoči napried sdvojna.) Za rane bo- 
žje! Sada će mi umrieti! (Vrativ se k njojsi; gleda ju) Kako ti 
je, srdce moje? 

Zima mi je. (Zelača primi Ovistine ruke u svoje, i stane duhati 
na nja.) Nemoj majko. Tvoja je napa hladna. 

JELAČA. | 

A da što ću ti, zlato moje? 


 OVIRTA. 


Žedna sam, majko... Ali ne vode... Smrzla bi 


se!... Drugo štogod. (Jačje klone glavom.) 
* 


JELAČA 
stupiv opet napried, razjareno šapćuć. 

Drugo štogod?... Ha, ha, ha! Što drugo?... 
Krvi svoje?... Da. I ništa drugo... Vino naše drugi 
Diju... Razbojnici! (Poleti opet ka kćeri.) Cvieto! ,.. diete 
moje! ... Majka te zove!... Gotovo je!!! (Pritisne joj uho 
na usta.) JOŠ malo diše... (Živahno) Putuj čista dušo u 
rajske dvorove... Jedan te svjedok već čeka, — ti 
ćeš biti drugi... Pak reci tamo gori, da Jelača više 
čekati neće... Njihova je ruka spora; — ta ću ruka 
biti ja!  (Klekne i poljubi Cvieti najprije oči i rake) Hvala vam, 
drage oči; hvala vam zlatne ruke, koje ste me hranile... 
(Poljubi ju u usta) Hvala vam medna usta, koja ste me tje- 
šila... (Skočiv) A sada... bože! ... vraže! ... tkogod 
Si,... duše osvete! ovamo te! pomozi mi, da se osve- 
tim! (Dobri duh isidje pred nju.) 


: DOBRI DUH. 
Osveta je gospodova! 
JELAČA. 
A ti tko si? | 
' DOBRI DVE. 
Ja sam tvoj dobri duh čuvar, te dodjoh da te od 
zla odvratim. 
JELAŠČA. 
Čuvar?... A gdje bijaše dosada? ... Kod takovih 


čuvara vuci razdrieše jaganjce. . . Evo gle (Pokarujuć 
mrtvu Cvietu.) kako si me čuvao! 


DOBRI DUH. 
Nedohitni su puti gospodnji. 
JELAČA. 


To odavna slušam, a sve to gorje stradam. 


- 


DOBRI DUH. 
Misli na onaj sviet i njegovo vječnje blaženstvo. 


JELAČA. 
Ja neznam, koje su tamo slasti; ali ako jedne 
neima, ja ih se odričem svih; a ona jedna jest — slast 


osvete! 
DOBRI DUH. 


Njoj su tamo vrata zatvorena. 
JELAČA. 

Onda te netrebam... Hajde! (Dobri duh, pokriv rukama lice, 
zčezne) .., Drugi ovamo!... tkogod si!... Zar ni- 
koga nigdje?... Gdje ste dakle vi drugi, za koje se 
kaže, da vladate svietom ? | 

| ZLI DUH  izskoči. | 

Evo me!... Što želiš?... Ja malo tražim, a 


mnogo dati mogu. 
JELAČA. 


Ja sve dajem, a samo jedno tražim. 


ZLI DUH. 


A to je? 
JELAČA. 


Osveta! 
ZLI DUH. 


Za to je lahko. Tomu sam ja majstor... Osvetit 
ćemo se, babo... upravo vražki;... neće se gledati, | 
tko je kriv, tko li nije. 

JELAČA. 
Nemarim ; (Pokasujuć opet mrtva Cvieta.) ni kod mene _ se 


gledalo pije. 


ZLI DUH. 
Dobro ; ali — onda si moja! 


JELAČA. 
Neka bude. 
(Duh izčezne, a Jelača sa vrati k Cvieti i, kleknuv, na njezino krilo glavu 
nasloni.) 


(Zastor padne.) 


ČIN PRVI. 


> 


PRIZOR PRYI. 
Seljačka soba. 
ANA sama sjedi i prede. 


Da. Okolo Miholja bit će mu dvadeset i dvie 
godine. (Misi) Je li tako pravi račun? Kada sahranismo 
pokojnoga, — a tomu su prošle evo o Ivanju tri go- 
dine, — reče mi župnik: Pred Miholje navršuje devet- 
naest; dakle upravo dvadeset i dvie... Dobro moje 
diete! Ali gdje je tako dugo? Sunce već davno sjelo, 
a njega još neima... Kada god me salete crne brige 
za stare dane: njega pogledam, pak kano da mi iz 
tmine sunce grane. (Otaresisuze.) Liepo moje diete; mu- 
dra moja glavice; umiljato moje janješce; hraniteljice 
moje ruke; sve dobro moje! (Ustane i stupi k prozoru:) JOŠ 
ga neima... (Rajko udje u sobu prteć svežanj drva.) 


PRIZOB DHUCI. 
RAJKO i ANA. 


RAJKO. 


Pomoz bog, majko. (Položi drva na stolicu i poljubi mater u 
ruku.) ; 


ANA. 

Gle! Bog te pomogao, sinko. A odakle ti, tako iz 
nenada. 

RAJKO. 

Iz šume, majko. Bijah da nasiečem nješto drva; 
jesen je pred vrati. 

ANA. 

Ali, diete moje, ti nedodje putem iz šume. Kuda 
si obilazio? (Rajko muči) Znam već; svi tvoji puti onuda 
vode; sav se ti krećeš oko onoga tamo brežuljka; pak 
makar i nevidio nje, bar si joj izpod kuće prošao, pak 
ti je srdce mirno. Je li tako, sinko? 


RAJKO. 


Tako je, majko. — A sada ću da si priredjujem 
luči. (Podje se spremat da radi.) 


ANA. 


Ostavi sada; ima vremena. Sjedi; rada sam se s 
tobom porazgovoriti malo. 


RAJKO zlovoljno. 


A što ćeš opet, majko? 


ANA. 


Tomu se razgovoru nije hasne otimati. — To 
mora biti... Jesi li ti promišljao, sinko, kako će se 
to svršiti? Ti si si radi te djevojke srdce ojadio. Ja 
vidim, gdje si neveseo i gdje gineš; a može li ta dje- 
vojka ikada biti tvoja? Mi smo siromasi; a njezin je 


otac u selu velikaš, pak nas prezire i voli onomu dru-- 


gomu, — ti već znaš komu. 
RAJKO. 


Ali djevojka mene ljubi. 


ia Te 1. 2 


ANA. 


Možebit da te ljubi; ali je li ona gospodar prem 
niti srdce svoje komu hoće ? 


RAJKO neuztrpljivo. 

Uzalud ti je govoriti, majko. — U drugom ću te 
svem poslušati, — ti to znaš; — ali te se djevojke 
okaniti nemogu. Ti znaš, kako smo jedno uz drugo 
rasli; zajedno se igrali, zajedno stado čuvali, zajedno 
u školu išli; ja njoj prvo cvieće, ona meni prve jagode 
donosila. Ona je djevojka, majko, mene boljim učinila 
od drugih; svojom liepom dušom i moju je poljepšala; 
pak kano što se je moja svirala s njezinom pjesmom 
divno ugadjala, tako su nam se i duše u jedno sto- 
Pile; — ja bez nje živjeti nemogu. Otac njezin, ako 
sada i jest protivan te mi k njoj brani, morat će na 
posljedku popustiti; jer ni ona nemože živjeti bez mene. 


ANA. 
Bojim se diete, da neće bititako ... Ali tko ovo ide? 
RAJKO. 


Ako me oko neprevari, čini mi se, da će biti baba 
Jelača. 


ANA. 


Baba Jelača? Što će ona ovdje? (Ozbiljno) Sine, čuvaj 


se te babe; ona, i kada se bogu moli, zlo misli. 
(Telača unidje.) 


PRIZORB TREĆI. 
PRIJAŠNJI. JELAČA. 


JELAČA. 
Dobar večer Ano; dobar večer Rajko. 


RAJKO. 


Bog ti dao babo. A odakle ti ovamo? 

JELAČA. 


Iz sela, sinko. A tko po selu mnogo ide, ili će ga 
psi ujesti, ili će na ručak nagaziti, ili će što nova čuti. 


RAJKO. 


Tebe seoski psi znaju, pak te neće ujesti; a ručku 
. je danas već prošlo vrieme. 


JELAČA. 

Pravo veliš. Seoski psi mene znaju, kano što i ja njih 
znam. Ni na pamet im nepada, da me koji ujede. Znaju 
oni dobro, da su mi moj zalogaj iz lonca odnieli, pa 
kada me vide podvinutih repova ugiblju mi se... A 
ručak? — Veliš, da mu je vrieme prošlo. Kano da 
baba ruča, kada podne zvoni, a ne kada joj dadu... 
Odakle bi njojzi ručak? Kada ti velim, da su mi ga 
psi iz lonca odnieli ... I da su samo ručak! Ali... 
ne govorimo o tom. 


RAJKO. | 
Ne govorimo, babo, o psih i ručku, nego o trećem: 
Što je dakle nova? 


JELAČA. 
Nova? Ništa. Sve staro. Gospodje štuke jedu, kano 
što su i dosada jele, lude bjelice; a gospoda jastrebi 
dave bezazlene golubove. 


RAJKO. 
To je od njegda tako bilo i biti će. 
JELAČA. 
Eto vidiš! Tako valja govoriti onomu, tko se u 
velikaše sprema, te se i sam pojastrebiti misli. Srdan 


te danas smrdovranom zove; a možda uz Smiljanu, kada 
tvoja bude, — a to će biti —, možda uz nju i tebi 


li 


jastrebji kljun i pandje ponarastu . . . Samo tako. Upravo 
tako i oni govore. Kada se krvi zažedne, te na oćigled 
golubici njega i djecu joj razdru, pandjami im srdce iz- 
vade, pak ga njoj pokazuju, a ona najljuće cvili i u 
mukah se previja: ,Eto, koje čudo?“ vele ,da jastrebi 
dave golubove!... Nedaj, ako možeš. I u tebe su 
pandje: ako misliš, da se ogledamo!...“ 


ANA. 
Nemoj, babo. Groza te je i slušati. Ti osvetom go- 
riš, a otrovom govoriš. 


JELAČA. 


Ha, ha, ha! Nevjerujte toga. Baba Jelača dobra 
je kršćanka. Zna ona, što vjera uči: tko tebe kamenom, 
ti njega kruhom... Što kruhom? To je malo: kolačem! 
i to što bjeljim... U ovom uljištu (Taknuv se glave.) već 
rade pčele o medu, od kojega će se umiesiti taj kolač ; 
a biti će kolač, vjerujte mi, upravo kršćanski, kako 
zapovieda sveto jevangjelje. Nebojte se, nije baba ja- 
streb. Ona je pitoma golubica, kano i ti i (Baku) ovaj 
goluban tvoj... A sada da vam pripovjedim sbilja nješto 
nova. Kod Srdanovih živ rat u kući. (Raku) Vidje te 
opet starac, gdje si malo prije izpod kuće prošao ; 
pak zatekav djevojku pri plotu u dvorištu, hotijaše sve 
da pomlati u kući. ,Tomu“ reče ,mora biti kraj.“ 
(Ani) Tomu tvomu prosjačetu da neda pred: momka, 


kakov je Žarilovićev Juriša, — i da će danas još doći, 


ovamo. 
ANA plačuć. ' 
Eto, kažem li ja tebi, sinko?... O! ti seoski ve- 
likaši!... Neka mi samo dodje. 
| BAJKO. 


Nesrdi se majka; umiri se. . 

JELAČA. 

Što umiri se? Pravo ima! Zar da tim nadutim 
šupljoglavcem za volju izdaš sreću svojega djeteta ? 
(Zakašlje se) Poginuh od žedje. Ded Ano, da si malo grlo 
nakvasim ; četvrt čaše vina, a ostalo vode; — ti znaš, 
kako ja ljubim. (Ana ode iz sobe. Rajku, primiv ga za ruku, u uho:) 
Htjedoh staru odpremiti, da ti kažem. Bijah sa Smilja- 
nom. Danas na večer iznad kuće, u šumici, kod križa. 
Tamo ju čekaj. Dva puta dlanom o dlan, — to će biti 
znak... To ti je dosta. 


RAJKO. 
A stari? 

JELAČA. 
Svu noć nisu kod kuće. 


RAJKO. 
Ali za boga... noću! 


JELAČA. 


Tko ljubi, za to nepita... Šut! evo matere. (Ana 
udje s napitkom.) 


ANA pružajuć Jelači čašu. 
Evo, babo. 
| JELAČA pije. 
Baš mi pade, kano na usjano gvoždje. Hvala ti, 
Ano. Lahku noć, Rajko. (Jelača ode.) 


ANA. 


Opet ti velim sinko; mene je ove babe strah. Vo- 


lila bih, da mi nedolazi u kuću. 


RAJKO. 


Zašto, majko? Ona mrzi ljude, koji su ju unesre- 
ćili; a mi joj neučinismo ništa zla. Dosta si ju puta 

nahranila i napojila; pak zašto da je se bojiš? Nije 
ni ona. onakova, kakovom ju kažu. 


ANA. 
Pazi je se, sinko. 


RAJKO. 

Pazit ću se. (Ugledav kroz prozor Andriju.) Evo otca Smi- 
ljanina; sbilja dolazi. Ja idem; neću da budem svje- 
dokom. 

ANA. 

Hajde, diete moje; ja ću s njim svršiti sama, A i 
netreba da slušaju mladji, kada izmedju starijih krupne 
padaju. A krupnih će biti! Hajde, hajde. Rajko izidje, a ona 
užgosvieću) Sada pomozi bože. Ohrabri se, poštena siro- 
tinjo! (Andrija stupi u sobu s batinom u ruci.) 


PRIZOR ČETVRTI. 


ANA i ANDRIJA. 


ANDRIJA. 
Dobar večer. (Sjedne.) 
ANA. 
Bog daj, Andrija... Sjedni. 
ANDRIJA. 
Već sjedim... Dodjoh, da se porazgovorimo o nje- 
koj škakljivoj stvari. 
ANA. Z 
Govori, Andrija! (8jedne.) 
| ANDRIJA. 
Slušaj me, pak se neljuti, ako li padne koja gorka, 


l4 


ANA. 

Neka je gorka; samo da bude pravedna. O slašti- 
cah ja ni ostarjela nisam. Mnogo sam ih gorkih popila ; 
a boljelo me je samo onda, kada je po nepravdi bilo. 


ANDRIJA. 


Mahni se prošlih jada; vrieme novih nosi... 
Tvoj sin Rajko obilazi okolo moje Smiljane. 


ANA. 

To znam ; zašto da tajim? Ja ga u to putila nisam ; 
srdcu njegovu ja gospodar nisam... A ako je u po- 
štenju: što za to? 


ANDRIJA. 


Što za to? veliš. Tebi je dakako pravo; i može 
biti pravo; ali nije meni. 


| ANA. 
A djevojci ?| 
ANDRIJA. 

Što djevojci! Tko je pametan roditelj u takovih 
poslovih pitao još ludo djevojče?... Pak da ju je tko 
zaludio! a 

ANA. 

Lagahno, Andrija. Ti se oholiš svojim; a ja se 
dičim svojim. Po mojem nastojanju materinjem sin moj 
izišao je danas momak, koji je vriedan pogledati svaku 
djevojku, ne samo u ovom selu, nego.i u svem kraju 
ovom. 


ANDRIJA. 

Oho, Ano; daleko si zabrazdila. Ogledaj se okolo 
sebe, jadna ženo, pak ćeš brzo uvidjeti, kako ti doli- 
kuje tako govoriti, — upravo kano troje: RSTANn 
okolo moje kčeri vrzti se. 

ANA. 


Ja tebe ni tvoje kćeri netrebam. A sin moj što 
ju ljubi: prosto joj je neljubiti ga. Ako li ga pako 
ljubi: uzalud sć nama ovdje preti. Svjetuj ju, ako te 
posluša, kano što ja — bog mi je svjedok, — pozna- 
juć tebe, svjetujem svoje diete. Ali sile se kani; kani 
se, ako boga znaš! Tim poslovom može biti savjet- 
nika, ali zapovjednika neima. 


ANDRIJA. 


Kako ti to liepo mudruješ, mudrice moja! — Nu 
ja ti evo kažem: od te mike neće biti pogače. Ja ne- 
znam, koliko ti svjetuješ sina svojega, nego to mu reci: 
neka se kani naše djevojke. Neka si traži djevojku 
prama sebi i neka _ mi više neobigrava .okolo kuće. 
Meni je već dodijalo to stražarenje; i tako mi boga: 
prvi put koji ga opet zatečem, pse ću svoje na njega 
nahustiti i izprebijati ću ga, te ga onda pokazuj selu 
ovomu i svemu kraju ovomu. Ja prosjaka netrebam, 
da mi zetom bude... Ču li me, Ano: ja prosjaka ne- 
trebam... | 

ANA skoči sa stolice. 

Govori dalje; govori, dok žeravica tih riečih umine; 
jer ću ti ju odmah razduhanu punima pregrštima sa- 
suti u te bezobrazne oči,... naduta seljačka ludo! 


ANDRIJA ustane i dignuv batinu. 
Šuti, lajavice, dok nisi osjetila i ovu moju ruku. 


ANA. 


Tvoje rieči gorje bole od te batine. Ili misliš, da 
ovo srdce nesmije ćutiti tvojih uvrieda? O ti bezćutna 
hrpo kosti i mesa; ti vrećo izmetina! Zar ti neznaš, 
da ovo srdce bog, s kojim se ono svaki dan razgovara, 
jer mu se za pomoć — moli, zar ti neznaš, da on ovo 

srdce, koje bije, ujedno i prečišćuje? Tanke su žice 
na njem, a da bolno neuztitraju od nemilih udaraca 
toga poganoga jezika, koji se sirotinji ruga i kazan 
božju na te izaziva. Ona će te i stići. On će biti osve- 


tnik moj. A ja — sam s tobom gotova. Odlazi! (Padne 
na stolicu. Andrija, mučeć i motreć ju, po malo uzmiče, dok neizidje.) 


(Zastor padne.) 


PRIZOR FETI. 


Čistina sred Šumice iznad Srdanovićeve kuće. Kraj puta križ. 
Mjesečina. 


RAJKO, poslije SMILJANA. 


RAJKO 
s&m ; lagahno stupajuć i obaziruć se stane. 

Sve spava. Sve je tiho; ništa se nečuje, do ovoga 
nemirnoga srdca. (Skoši zec.) Gle! odakle ti zeko? Iz zelja, 
od večere. Žuri, žuri na ležaj; jer ih možda ima, koji 
danas još nisu večerali. (Pogledav u vrh hrastu) O! i vi,.mala 
družino ; zar se još namiestili niste? Mirujte: sova ob- 
lieće... Sada! (Udari dva puta s dlanom o dlan.) Jeko! mila pje- 
smi drugarice; nebudi tako glasna. I ti, mjeseče, milo- 
vanju našemu njekoč uzdaniče; nebudi nam danas iz- 
dajnikom. (Nasluškuje.) Granje šušti: košutica ide. (Nadnese 
ruke nad oči) Po hodu ju poznajem... sada joj već i lice 
razabirem i dušu čujem. (Podje prama njoj rasširenih ruku.) Amo, 
Smiljano! Amo, zlato moje! 


SMILJANA. 
Rajko moj! (Ogrie se. Smiljana uzdabne.) Sada se više ne- 
bojim. 
, RAJKO. 
A čega si se bojala, golubice moja? 


149990 


IT 


SMILJANA. | 
Sama neznam, čega. Čudan to bijaše strah. Či- 


onjaše mi se, da sve okolo mene živi; ova šuma da 


samnom ide; svaki list, koji šušnu, da me pita: 
kamo djevojko? svaki trn o koji zapeh, da mi veli: 
natrag djevojko! a sve skupa da se snebiva: zar u 
ovo doba, pak sama, djevojko? 


RAJKO. 


Neboj se ništa, janje moje; sada sam ja uz tebe... 
O Smiljano moja: svu slast, sve blaženstvo, sav raj 
ovoga časa: saberi u jednu rieč i reci mi opet jednom, 
da me ljubiš. 

a SMILJANA ogrliv ga, 

Ljubim junače moj; i bojim se da te odviše lju- 
bim; da nam već nije druge, nego: ili sretnimi biti, 
ili propasti. 

: . RAJKO. 
Tako i jest... A zašto da nebudemo sretni? 


SMILJANA. 


Zašto?... O! blago tebi, kada neznaš. 


| RAJKO. Noa | 
Znam ja... Otac tvoj;.. ali ljubav naša nadvla- 
dati će sve... Sjednimo ovdje. Mjan) 


' SMILJANA. i 


A jesi li vojno moj, odkada se ned jedno: često 
mislio na mene? 


i . . RAJKO. 
bjebari naše, Smiljano moja, tako je puna moja 
duša, da sve, što mislim, što ćutim, što vidim — sve 


si samo. ti. ju u 
Jurković : Dramatička djela I. 2 

SMILJANA blažena. 


O Rajko moj!...(Ogrliga) A što radi moja ovčica, 
tvoja Smiljana. | 


RAJKO. | 


Mila živinica!... Bijaše dobra, kano i ti. Gleda- 
juć u te tvoje oči, kano da je iz njih upijala blagost 
tvoje duše... Prokšenka jedna? Nemogosmo joj na- 
smoći dosta ljubavi — i ja i majka... Neprestano se 
njom baveć, kada bih ju samo časak zanemario, već bi 
glavicu objesila, pak bi me izpod oka prekorljivo po- 
gledala, kano da bi hotjela reći: Idi, momče;. ti ne- 
znaš ljubiti kano Smiljana; a ja bih se onda s njom 
prepirao: Idi ti, ludo mala; nisi ti Smiljana, i ako se 
zoveš Smiljana... A kako me liepo razumievaše!... 
Kada bih joj glavu medju obie ruke primio pak ju pi- 
tao: Reci mi, ovčice: Što radi sada, što misli sada 
moja Smiljana? a ona bi se uza me pritisnula te kuda 
bi me jezikom dohvatila, tuda bi me lizala, kano da 
hotijaše reći: Ljubi te, —— veoma te ljubi tvoja Smi- 
ljana!... (Uzdahne) Ali ni ta radost nemogaše trajati do 
vieka! 

SMILJANA. 


Što se dakle dogodi? 


RAJKO. 


pe 


Umrie nam naša ovčica... Ali je i davno tomu, 
Smiljano, odkako smo ih zamienili! 


SMILJANA. 

Uboga Smiljana!... A moja je Rajčica još živa i 
vesela... I ora mojemu razgovoru razumije. Kada ti 
prodješ, ja joj te prstom tiho pokažem : Vidiš, Rajčice, 
ono je on; ono je naš Rajko. A kada bi na to 
hotjela zablejati, da ti se javi, da te pozdravi, onda 


ig 


joj usta zatisnem, pak joj zaprietim: Da si šutila! ludo 
mala ...Čekaj malo. Dok odemo k Rajku, nećeš ni ti biti 
sama; — tamo ćeš se igrati s njegovom Smiljanom . .. 
(Žalostno.) Zlo sam ju tješila...One se dvie nesastaše... 
A mi? 
' RAJKO. | 

Mi hoćemo, ako je bog pravedan. (Nješto šušne, oni skoče.) 
Što to šušnu? To bijaše nešto živa... Nedrhći, lane 
* moje. Valjada kakova zvierka, našim govorom zaplašena . . 
Ali ti se bojiš drugih zvieri! I pravo imaš. Oni su 
gorji od stanovnika ovih lugova .. . Hajdemo dalje 
od vjih; ovdje im se još osjeća otrovni dah... Eno 
tamo, u onu ljubku dolinu, gdje smo nekoč zajedno 
uz ovce plandovali; tamo, k onomu izvoru vode, okolo 
kojega si ti skakutala, cvieće brala i vience savijala, 
pak onda umorna ti meni a tvoja razbludnica ovca 
tebi na krilu spavala; gdje su tvojoj sladkoj pjesmi 
slavulji odpievali; gdje si mi prvu vjeru dala i zalogom. 
s tih mednih ustna potvrdila: — tamo hajdemo! On- 
dje ću ti pred ovim sjajnim mjesecom, pred ovimi 
zviezdami, pred timi svjedoci prvoga našega milovanja, 
ponoviti zakletvu: da ću te, Smiljano, ljubiti do vieka... 
Hajdemo... (Uzme ju za ruku.) 


SMILJANA. 
O! negovori tako sretno. S te visine bezdno je 
još crnje. 
RAJKO. 
Moja će te Krila preko njega prenieti... Kolika 
je ljubav naša, toliko neka bude i uzdanje naše... 
Hajdemo! (Poveđe ju za ruku.) 


SMILJANA. 


S tobom svuda! (Odu, a iza njih odmah Jelača izidje na 


pozorište.) 
* 


PRIZOR ŠESTI. 
Pa o JELAČA sama. 
o |  JELAČA gledajuć za njima. 

Tako, tako, grličice moje... Samo dalje... Sada 
postadoše... Sada se kljunak sastavi s kljunkom... 
Još jedan put!... Tako, tako ... Srknite još jednom 
te omamne slasti... Negledaj mjeseče! ... Još dalje!.. 
Tako: sada su kod izvora... sada sjedoše... i lieska 
ih plaštom sjene pokri... Divna noći! čarobna silo ' 
milovanja: — sada ih prepuštam vam. (0de.) 


(Zastor padne.) 


ČIN DRUGI. 


Šumica. Iz daleka se čuje pjevanje proštenjari. s: refrainom: 
»svetim križem brani“, a zatim bubanj. Na pozorište izilaze pro- 
štenjari u redu, najprije mužkarci, onda ženske. Pred svimi Ja- 
kov.sa crkvenim barjakom. On ds sve izpred sebe proći, a 
onda po, vojnički vikne: ,Stoj!“ »Odmor!“ i prisloni barjak o 
drvo. Bubnjar snimi bubanj i položi ga na zemlju. Svi posjedaju 
na zemlju: mladež i žene u zadku pozorišta, a nekoliko starijih 
mužkaraca, medju kojimi su Adam, Matija, Martin i Ja- 

kov s prieda. 


2 i 





PRIZORBH P R VI. 
ADAM, MATIJA, MARTIN, JAKOV i PROŠTENJARI. 


ADAM sjedajuć. 
Hvala ' doci Kako smo slabo poran dobro smo: 
i SUB 
MATIJA. ,o# 
Tomu je kriv naš pospani zvonar, ili njegovi pie- 
tlovi, koji ga neprobudiše. 


JAKOV, 
Kako meni na domu pjevaju, onako si ti njimi 
bradu mastio. 
ADAM, 
Dajte mira. Prispjeti' ćemo za doba ... Neznam 
kako tko: ali ja sam izgladnio.: <: > rao 

SVI. 
I mi svi! 
ADAM. 
Dakle torbe preda se! (Svi poskidaju torbe i izvade jelo) PQ- 


mozi bože! (Počmu jesti. Jakov se primakne mužkomu dražtvu s nožem 
u ruci.) 


MATIJA. 
Ej zvonaru! A gdje je tvoja torba?... Zar ti mi- 
sliš, da je dosta grlo i nož? (Izmakne mu svoje jelo.) 


: JAKOV. : 

. Mudra glavo! Kako znaš, tako i sboriš... Od kako ja 
svete naše crkve, ili, drugčije da reknem: od kako je 
ove naše župe, nije još zvonar išao na proštenje o svo- 
joj torbi... Zato, — ali neću da govorim, jer znam, 
kamo Mišni 


ADAM. 
Nesrdi se barjaktaru! Šala je. Tebi mora biti od 
nas — živih i mrtvih... Prikuči se k meni. 
m. JAKOV 
uzamši u ruku jela i gledajuć poprieko Matiju. 
Taj tamo, neušti čovjeku zalogaja, a nezna što je 
po ovoj žegi barjak vucariti i uz to se sve do Bistrice 
derati... Ali neću da govorim, — znam kamo idem. 


- ) š 


ADAM: o; 
Pravo imaš, Jakove. Samo ti založi; pak onda/ zalij. 
MARTIN 
; | pružajuć svoju tikvicu Adamu. 
De druže; nalij mi malo iz tvoje. 
"ZA : : a X : A . ADAM. : > 
Ej more, — ti si se požurio! :- > 

MARTIN. 
Nisam, vjere mi, ja; već evo zvonar izpio sve do 
kapi. 
ADAM. 
Opet zvonar! 
MARTIN. 
Iduć predamnom, svaki čas se okreni: ,de prijate- 
lju, da malo gutnem“ —. pak dok mi za vjim grlom 
pjevaj, dotle on u grlo ljevaj. — (S traga smieh.) 


JAKOV okrenuv se. 
A što se smijete, vi tamo? Ako sam pio, a ono 
mi je i trebalo, da se razdirem, dok ste vi otraga 
brbljale i vragovale; — ali samo neću da govorim. 


ADAM. | 

Tako je: Zvonar samo neće da govori, inače bi 
bilo trista jada. (Pruži Jakovu tikvicu) Napij se Jakove, da 
te srčba mine. (Jakov nagne i dugo vuče) Ej! stani digo; nije 
to naša Breznica. (Jakov odloši) A_ sada podaj Martinu. 


MARTIN mučkajuć tikvicu. 

Čuješ li, zvonaru! koliku ostavi u tikvi dušu. 
(Napije se i preda Adamu.) A tko vas vidi babu Jelaču, kako 
iz gore pred nas izpade i opet, čim nas spazi, u goru 
umače ? 

SBOR STRAGA. 

Mi ju vidjesmo. 


JAKOV. 

Odkada j ju dražbom prodaše, nemili se babi bubanj, 
kano ni psu svirka... A i s bogom se je zavadila, 
pak nemože. da vidi: i crkve ni crkvenoga barjaka... 
O ramenu imaše torbu ... Valjada je biljarila, da 
čine čini.. | | 

. ADAM. 
Žalostni joj njezini čini ... Ono bijaše prosjačka 
torba... A da što će kukavica? Mora i ona da se 


hrani... Meni je babe žao. Nemila je dakako; neće 
nikoga liepo pogledati, nikomu dobre reći; sve što po- 
misli, sve što izusti, kletva je. Ali je i grozno, što se 
od nje učinilo. Kažu: sud je sud. Istina, sud je sud; 
ali dok je do suda došlo, govori se, da je pokojni 
Žerjav, njezin muž, već bio prevaren i na lažno pismo 
spletkom onoga staroga nadripisarskoga gulikože svo- 
jega dobra od Žarilovića lišen. . . Tako kazuju ljudi, 
koji bi znati mogli. 


MARTIN. 


Ja neznam, kako je bilo; samo znam, da je od 
ono doba i Žarilović drugi nego što je bio. Pokunjen 
hoda; sam sobom govori; nikomu u lice negleda; sva- 
komu se ugiba, pak se nekamo osušio, kano stara pa- 
njina.:. Moglo bi biti, da si je Žerjavovom nesrećom 
obteretio dušu. 


MATIJA. - 


“Kako mu drago: od nekoga vremena nastali i za 
naše boljare crniji dani. Zato ih i neima danas s nami. 
Lani bar bijaše Srdanova Ruža sa Smiljanom. 


ADAM. 


Ej! neima nam Smiljane! Sada je upravo godina 
dana, što se je nadpievala s onom djevojčurom iz Bo- 
bovca. Tamo niže sastasmo se: mi odavle, a oni odanle, 
pak da se kladimo, u koga je bolja pjevačica. Pjevahu 
izmjence njihovi i naši; ali što će se Bobovačka kre» 
štelica natjecati s našim slavuljem ?. .. -Neima široko i 
daleko naše Smiljane!... Mili bože! kako joj se je 
glas razliegao ovom šumom! A sada je već dugo ni .u 

crkvu neima, pak nam je i u njoj pusto... Bez nje je 
crkva kano... neznam sam kako. 


JAKOV. 
Kano svirala bez piska. 


. ADAM pogledav ga. 

Bar reci, kano lug bez slavulja... Kažu, da je 
težko bolna. To će ubogo diete.i propasti s tvrde glave 
Andrijine... A kako i nebi?... Ona i Anin Rajko što 
po se pjeva: dva bora uzporedo rasla. Svatko je živ 
mislio: drugčije i nemože biti, nego da budu jedno. 
A sada, kada je tomu vrieme, onoga ubogara ni blizu 
nepuste... Dakako! Gdje bi vrana bila sokolu drug? 
— tako govori po selu Andrija... Pak onda nije čudo, 
da djevojka gine. | | 


JEDNA OD ŽENA BTRAGA. 


| U nje, moj Adame, drugu bolest kažu zoi koješta 
se govorka. | 


ADAM osvrnuv se. 


O ti vriedna bogomoljko, a loša kršćanko. I ti 
samo nećeš da govoriš, jer znaš kamo ideš, — kanoi 
naš zvonar... Tko to raznosi, taj negovorka, nego 
laje, klevetnik; a tko vjeruje, nije boljr od njega... 
Onakova djevojka!... Pak i kako bi? Zar joj otac i 
mati i ona gluha tetka nisu straža, kano troje pasa 
na jedno janje... Ta ni miš se provukao nebi!... 
Negriešite ljudi to misleć, a nekmo li govoreć... Ali 
doba je! (Jakova) Diži se zvonaru ! Barjak u ruke! 
Da noge družino! — inače zakasnismo. (Dignu: se dea | 


JAKOV š ' mud QA 
. “još se jednom napije, pak onda prihvativ barjak... 
U red! (Redaju se) Bubnjaru! batiće u tuke! Žene, 

vragolije na stranu, a boga u pamet; pak pjevajte, da 
nepjevam ja sam. Hajdemo! (Bubanj zabubnja. Odu. Isa njih stupi 
na pozorište Jelača.) 


PRIZOR DRUGI. 
JELAČA 


sama, gledajuć za proštenjari te kimajuć glavom. 

Proštenjari?... Ha, ha, ha! — Čuturaši! Bogo- 
hulci!... Kajnici? ... A koji vas je oteto povratio 
i drugu krivdu popravio?... Što za to? — Vi pro- 
štenje tražite,... i bit će vam prošteno. Milostiv je 
bog! Prošteno je otimačem, bludnikom, pijanicam ; — 
prošteno je svim! Što više grieha, to više milosti. Tješi 
se, babo Jelačo. I ti ćeš se posvetiti; i ti ćeš tamo 
poći; ali kada mjera bude uvršna, — da praštati 
bude za uhar. (Pogledav na hrast) Gle! Što je ovo u koru 
urezano? Brezovača staroga učitelja dobro me je čitati 
naučila... Ovo je ime Smiljanino; a pod njim ime 
Rajkovo. Eh! težko li bi se obradovao Andrija, da vidi. 
Ali da: glupak, neumije čitati.:. Ali kako da ih još 


:neima ? (Nadnese ruku nad oči i gleda.) Jamačno će doći. Gluha 


tetka sinoć mi reče, da je za Bistricu sve spremljeno .. 

Idu sami. Nehtjedoše u druživu; — to nešto znači. 
Ako je ono, što slutim ja: Po što idu? Što da izmole? 
Zar ito da se prašta? O! njim za volju — dakako! 
Ali ne. Ti se zakoni nemienjaju. Što je ona noć upi- 
sala — ako je upisala — toga:ni bog ni mati božja 
izbrisati nemože ... Tamo se .nešto bjelucka. Troje 
ljudi: dvie žene i jedan mužkarac ... Oni su! Valja 
se ukloniti. Pod ovim će hrastom odpočivati. Za onim 
gustim grmom bit će mi sgodno zaklonište. U Andrije 
je krepak glas, a u mene oštar sluh; — blizu nije, i 


predaleko neće biti.“ Evo ih. U. zasjedu babo! (Ode, a na 
pozorište stupe Andrija, Ruža i Smiljana.) 


| 

PRIZOR TREĆI. 
ANDRIJA, RUŽA, SMILJANA i poslije JELAČA. 


ANDRIJA gledajuć hrast. 


Evo nam staroga babajka, pod kojim su se naši 
djedovi odmarali; pod kojim će se odmarati i naši 
unuci. Kako je prijazno i gostoljubno ruke razširio, da 
nas svojom okrepnom sjenom prigrli ... Sjednimo djeco. 
(Andrija i Ruža sjednu, Smiljana ostane stojeć. Smiljani) A ti, diete moje, 
zar nisi umorna? Bliedo lice, ponikla glava i klonule 
ruke kažu, da si iznemogla. Sjedi; ovaj će te hladak 
okriepiti. (Smiljana hoće da sjedne gdje stoji) Ne tuj. Ovamo, kraj 
mene... Što oklievaš? kano da me se bojiš. Ovdje, 
meni do koljena. (Smiljana jedne do njega) Tako. Pak tu gla- 
vicu položi na moje krilo... (Gladi ju po glavi) Tu glavicu, 
na kojoj uzalud tražim ruže prijašnjega zdravlja i sunce 
negdašnjega zadovoljstva.  (Bmiljana unrla oči u svoje i Rajkove 
ime u hrast wresano) Budi mi vesela, diete moje; otresi se 
misli ob onom, što biti nemože... A u štosi se to za- 
gledala? Što je ono?... Ono je tvoje ime, Smiljano. 


ho RUŽA u čudu. 

> Neznajuć čitati, kako to znaš? 
PLaBi . a m LV. * ANDRIJA. | 

0! da'toga: neznam! Sliedeć sto i sto puta okom 
ruku njezinu, kada ga je djetetom pisala: pameću ga 
pisati i pogledom čitati znam... A što je ono drugo? 
(Smiljana muči) Smiljano! Istinu reci. To je njegovo ime! 
To slutnjom čitam. Reci: zar nije? (Smiljana opet muči, On 
joj glavu s krila odtine) Ti mučiš? .. Sada znam. Reci, da jest. 


- 


a SMILJANA. > 


Jest otče. 


v. ._ «o r 


zet ra ANDRIJA 
skočiv i potegnuv iz korica nož. 

Zar dakle sav sviet, koji ovuda prolazi, mora znati; 
da Anin kopilan ljubi kćer Andrijinu ? Dolje s tim ime- 
nom ! (Nožem izsieče ime Rajkovo, pak onda Smiljani.) Ovako 1 ti, ako 
si kći moja: valja da u sebi ND «toga - ena 


uništiš. ea u ia 
o. 2 kog ja 
RUŽA uzdabnuv. : 


Pak ipak će biti ono, što biti mora. 


ANDRIJA. 
A što mora biti? Mala a | ; 
RUŽA. 2 
Andrija! Muka je govoriti, a: govoriti | se mora. 
Sgoda se evo dala, a vrieme je skrajnje.... Razumij 
me, mužu, i dalje nepitaj; razumij me, :za rane božje, 
kada ti velim: Smiljana mora biti Rajkova. Tuj ni od 
nE pomoći nE ima — samo utjehe i: milosrdja. 


i do i : Ven o “rai 


: ANDRIJA . saiića " Mu ova a : 

Da te razumijem ? da nepitam?... Kakov je to 
mora? (Smiljana si pokrije rukama Fice. Bmiljani.) Što si ti rukama 
prikrila lice? Je li to strah? — od čega strah? Je li 
to sram? — od čega sram ?.. O strahovite misli!... Ja 
ništa nerazumijem ; neću da razumijem ... (Ruži) Ti ženo 
bulazniš. Ti na svoju kav klevećeš ... Ti lažeš! ... 
a što je, . pi ZA dhe 


* RUŽA. | o op 
Ja sam rekla. 
. ANDRIJA kai So 
Govori ti! (Smiljana klekne i sklopi ruke) Što si se dise 


menila? Što ruke sklapaš? Toga neću da vidim... 
Govori! | Kam £ 

Moje SMILJANA iapću6. 
Oprosti otče. | 
| ANDRIJA. 

Da. oprostim? Što da oprostim? Jao meni!.. 
Kćeri moja! smiluj se. Reci ovoj (Pokazujuć Ružu.) da laže; 
da je pomahnitala. — Tebi ću vjerovati. Reci, da nisi. 
Što? Ti mućiš?... Pravedni bože! Tko će mi pomoći? 
Ti niemo drvlje i mene gani se ti, progovori i reci: 
da ovaj kip (Pokazujuć Smiljanu) laže, da ovo bljedilo vara, 
da ove suze varaju, da je ovo priznanje samokleveta. 
Sva naravi božja, oglasi se i reci: da nije! 


JELAČA. 


je! 


ANDRIJA ogledajnć se. 

Tko to reče, da je?... Toga nisam rekao ja; 
(Buži.) ni ti; Gmijani) ni ti... Jeli to jeka ili je glas s 
neba? miljani) Ču li, kćeri, kako te obtužuju?... A ti 
još mučiš? Brani se! (Digne nož) Poreci, ako možeš, taj 
glas, ili —— —— (Izmahne nožem, Ruža skoči da obrani.) 


JELAČA. 
Stani! 
ANDRIJA spustiv ruku, 


Tko to opet viknu, da stanem?... Mi ovdje nismo 
sami, ili je to snatrenje ludobolnih moždjana ... Haj- 
demo odavle, — i to kući. (Smiljani) A ti?... I bolje je 
tako. Živi; da, živi! ali ćeš osjetiti, da bi ti bolje bilo 
sto puta umrieti... Nu to ti ipak velim: Prodre li 
najmanji glasak; šaptne li se samo gdjegod ob ovoj 
tajni: onda (Dignuv ruku.) — bogom ti se kunem, — bo- 
gom, pred kojega si se lice usudila poći, bezobrazna 
djevojko; — njim ti se kuneff, da ću sramotu prije 
nego li se u sviet pomoli, ugušiti u krvi tvojoj... A 

sada hajdemo: Vi ovim, ja onim putem... Vidjet ćemo 
se kod kuće! (Odu, Andrija na jednu, Ruža, pridignuv Smiljanu, s njom 
na drugu stranu ; a kada oni otidu, na pozorište stupi Jelača.) 


JELAČA. 


Dakle je istina!... Moja je zamka uspjela ... 
Kako je pobiesnio! Malo mi ju neubi. To nesmije biti. 
Taj život još trebam ja, da odanj tebi, oholi gavane, 
Damjane Žariloviću, spletem dvostruki bič: — sramote 
i siromaštva! 


(Zastor padne.) 


ČIN TREĆI. 


Soba u kući Srdanovićevoj. Na stieni slika bogorodice. 





PRIZOR PRVI. 


SMILJANA 


sama, sjedeć uz vezivo ; zamišljena, govori prekinuto. 


Neima ga odnikle, te neima... Zar sada, — sada 
da me ostavi?... Ne, ne; toga on učiniti neće... Da 
ga nije tko pobunio?... Svakojake misli, kano crne 
oblačine, viju mi se po duši; ali kroz vje još uviek vi- 
dim njega, kako me milo gleda, kako ruke širi i k 
sebi me zove: Ovamo, djevojko! Ti si moja, — sada 
više nego ikada... Da mi se je samo sastati s njim... 
Ali da se radi. (Zabode nekoliko puta iglom) Eto gle! opet 
sam zamienila boju; mjesto zelene uzeh modru... 
Što zeleno? što modro? — meni je sve crno... DA, 
da, Smiljano, to je tvoja boja ... Prolazeć jutros po- 
kraj mlina... jaoh! kakove me obuzeše misli!... Sre- 
bro, što se salieva preko kolesa,... ah, da: ono bi 
se tako liepo, tako blagotvorno previlo oko ovoga, što peče, 
(Btaviv ruku na srdoo.) Ovdje peče, strašno peče! (Potegnuv naglo rukom 
preko očiu i spaziv sliku bogorodičina) Ah! neslušaj me, ti, majko 
. božja!... Negledaj me tako mrko, majko milosrdja!... 
Milosrdje? — Za tebe, griešnice, neima milosrdja!.., 
(Š*pćać) Ali možda molitva onoga angjelka?... Šuti, ne- 

sretnice!... Bog te neće; — a sviet?... Jaoh, onaj 
strašni smieh na groblju! — da: onako će ti se smi- 
lovati sviet! (Čuje se netko da ide) Evo nekoga. Izvrni lice ; 
smij se, pjevaj, Smiljano! Neda ti se, — je li?... I 
- smieh je umro; i pjesma je umrla; — svemu je grob 
ovdje... (Pokazujuć na srdce.) To je otac. Ovako ga nesmi- 
jem dočekati. (Izidje na jedna vrata, a na druga unidje Andrija.) 


PRIZOR DEUCI. 
ANDRIJA 


.s4m, ogledajuć se po sobi, 

Kako to? Nigdje nikoga; a učini mi se, da je 
netko u sobi. Bijaše valjada ona, pak se ukloni, da se 
sa mnom nesretne. Prikorna joj je svaka rieč i svaki 
pogled moj. . Hvala bogu, koji nam sramoti živjeti 
nedade.. Tajnu očuvasmo i sretno ju pokopasmo. 
Grob će MuČAN: a nam je gledati, da već dugo nedje- 
vije ta naša d jevojka,. . Nesretnica!... Ali gdje 
mi. je, žena? (ose vrata i zorno.) Ružo! (Ruža unidje.) | 


. i TREĆI. 
, x RUŽA, SMILJANA, JURIŠA i a 


sa“ !: . ANDRIJA. 


: Ženo! da ti nešto. kažem.  Čuditi ćeš se, A ču- 
ješ.:. Vraćajuć se evo s polja, sukobih se na križo- 
puću: s babom -Jelačom. Kada:'ju opazih, nešto me za- 
zebe. 'Ali ovaj put se prevarih. Ona, koja me je do 
sada uviek iz daleka, kano vrag crkvu obilazila, izidje 
upravo 'preda me, liepo me pozdravi: ,Hvaljen bog, 
Andrija“ te, malo ovo, malo ono, navrne razgovor na . 
našu Smiljanu i na Jurišti. Ja se najprije malo okosih: 
da što to: nju svrbi; a kađa mi uze razlagati, kako bi 

to dobro bilo: da je se otresem, rekoh, da djevojka 
nikako neće. ,Kada vi neumiete“ ona će. ,Mi da ne- 
umiemo“ rekoh; ,a ti babo? — ti zar bi umjela?“ 
»Ja bih joj samo nešto liepa prišaptnula, pak bi od- 
mah hotjela . Ali za onoga neću.“... Djavao je baba, 
ponislih u sebi; možda sbilja svrsta. Uzeh ju dakle 
radi Žarilovićevih miriti i na sve ruke moliti i zakli- 
njati, svašta joj obećavati i napokon novcem ju mititi; 
ali ona: ,netrebam ja tvoga novca“ osieče se; ,ja novca 
imati nesmijem. Meni je sudjeno, neizjesti mrve hljeba 
ako nije izprošen... Nu, neka bude; da vidiš, da 
baba nije onakova, kakovom ju pronose: — učinit ću 
badava!... Nadajte mi se“ — iode... A sada ću da 
dozovem tu našu tvrdoglavicu, da se to jednom svrši... 
Dozovi ju ti. 


RUŽA otvori vrata. 


Smiljano! (Smiljana unidje) Otac te zove. 


ANDRIJA motreć Smiljanu. * 


A što si tako blieda? kano da te mora sisa. Ho- 


ćeš li, da tim licem svietu prokazuješ, čćga sama sebi 
reći nesmiješ?... 


| RUŽA sklopljenima rukama. 
Nemoj tako nemilo! 


ANDRIJA. 
Neka bude; — neću. Pridušiti ću crva, koji mi 
dušu izjeda, pak ću govoriti mirno. (Smiljan) Ali mi obe- 
ćaj, da ćeš me poslušati. 


SMILJANA. 
Otče moj! Uviek sam te slušala... 


ANDRIJA plane. 


Lažeš kćeri! Nisi uviek. Da jesi, nebi trebalo 
Jurković : Dramatička djela I. 3 


34 


ovoga razgovora. Zato odgovori: Hoćeš li me sada 
poslušati ? 


SMILJANA. 
Ako uzmognem, — hoću. 


ANDRIJA. 


Ako uzmogneš? (Ruži) Eto ti, ženo, te tvoje do- 
bre kćeri!... Kako da nije dobra! Poštena će biti, 
ako uzmogne; poslušati će, ako uzmogne. Ta to 
. je krasno! (Smiljani ljutito) Govori drugčije, — ili... Nu 
rekoh, da ćemo se razgovarati mirno. Dakle govorimo 
mirno... Što ti se čini, kćeri: Ima li rana, koju si 
sebi i nam zadala, još i nadalje otvorena ostati, ili ju 
cieliti treba? ... Domišljaš li se načinu, kako bi to 
biti moglo? (Smiljana muči) Iz očiu ti čitam odgovor, — 
ali taj odgovor odbijam... Ja način znam, i nepitam 
te: da li ćeš moći, nego ćeš me morati poslušati. . 
Ti ćeš za Jurišu poći, — i to do skora. 


RUŽA sklopljenima rukama. 
Okani se sile, čovječe! : 


ANDRIJA 
mahne rukom Ruži, pak dalje Smiljani. 
Za nekoliko časova bit će Juriša ovdje. Danas 
moramo biti s tobom na čistu... Nisi ti kneginja, da 
se tebe radi vode toliki pregovori. 


SMILJANA. 
Kneginja nisam; ali mi je bog, na moju nesreću, 
dao dušu možda bolju od drugih. 


ANDRIJA. 


Neslušati roditelja, to ti zoveš boljom dušom... 
Ni drugi mnogo nepitaju djece, pak neću ni ja. Ugasi 

u sebi, kano što se svieća gasi, sve stare budalaštine. 
Meni nije do njih, već do naše goleme nevolje... Ti 
ćeš za Jurišu poći! | 


SMILJANA. 
Ja Juriše nikada ljubila nisam. 


ANIERIJA. 

Eto je gle!... Što je njoj do svega ostaloga: — 
njoj se ljubiti hoće... A što je ljubav?... Ja ne- 
znam, što je... Ovu tvoju mater ja za ženu uzeh, jer 
su mi ju roditelji izabrali. Da li sam ju ljubio, — ja 
neznam ; ali to znam, da sam s njom svoj viek mirno 
i sretno proživio, dok tu sreću nisi ti otrovala svojom 
ljubatju... Je li to ta ljubav, o kojoj govoriš?... 
I za drugu njeku ljubav kažu, da je ne samo najsladje 
nego i najčištije, što čovjek dušom uživati može; — 
čištije od svjetla sunčanoga. Ali o toj ljubavi zar ti 
govoriti smiješ? Ta ljubav plače, kada ju ti spomeneš. 
Toj si ljubavi ti u obraz pljunula; tu si ljubav ti... 


SMILJANA. 
Jaoh, smiluj se, otče; negovori dalje. 


ANDRIJA. 


Da. Nisi nikada ljubila Juriše. Zar su naše prilike, 
da se tako govori? Bezumnice! Kabanica se od ne-. 
volje traži. Komu je pokriti golotinju, dati mu je krunu 
od zlata za poderanu vrećetinu. A ti, sljepice kod učiu, 
* odbijaš mladića, koji rugobu tvoju hoće da pokrije či- 
stim plaštom poštena imena ... Je li to pamet? ... 
Reci. 

SMILJANA. 


Hoće da pokrije?... O plaštu govoreć, otče, ne- 
valja zaboraviti, da jedan neće biti dovoljan. Dva su 


Potrebna: za. sramotu jedan, za prevaru drugi. 
* 

ANDRIJA. 
Oho! Gle ti nje. Još joj se i mudrovati hoće. 


RUŽA. 


Pravo veli diete. Grieh neka pokrije onaj, tko ga 
je sagriešio; pak neće trebati prevare: 


ANDRIJA plane. 


Nikada!.. Blato se blatom nepere. (Smiljani) I više 
bih ti rekao; ali (Okrenuv se prama prozoru) eVO ti zaručnika. 


SMILJANA. 

Zaručnika?.. Ja neimam zaručnika. Već ti rekoh, 
otče, a sada ti velim više no ikada: Prije ću se za- 
ručiti s crnom zemljom, nego s drugim kojim — do 
Rajka. 


ANDRIJA. 


A ja tebi velim: Rajko tvoj nikada biti neće... 
Sada tiho! (Juriša unidje, & Smiljana ga dočeka oborenih očiu.) 


JURIŠA uzev Smiljanu za ruku. 

Zar tako djevojko? ... Te dvie zviezde i malo 
sunca s tih usna tvojih bilo bi podpuno nebo za 
mene, a ti mi ga zatvaraš... O! smiluj se, neubijaj 
me, djevojko!... Nagovaraj ju majko, ... nagovarajte 
ju svi!... Ali ne; — neka govori ona. 


SMILJANA. 

Što hoćete od mene?... Izčupajte, ako možete, iz 
Ovih grudi uspomene mladosti; udušite iskru prve lju- 
bavi; učinite da sve, što je bilo, nebude; slomite ovaj 
mladi život, pak me onda bacite, komu hoćete. 


JURIŠA. 


Zašto me tako nemilo odbijaš? Znam, da je onoga 
drugoga ljubav starija; ali zar je moja zato slabija? 

Sunce svemu svietu svietli i svaki mu tračak grije; 
ali kada mu se zrake na staklo prikupe, onda plame- 
nom pali... Takova je moja ljubav... Neprezri je 
djevojko! Nećeš se pokajati... Budi moja, pak ćeš 
biti ljubljena, poštovana, u njedrih nošena... Ne mu- 
žem, robom ću ti biti. (Rokazujuć rukom kroz prozor na svoju kuću, 
Tamo, — gle tamo, ti ćeš nam biti — kraljica. 


SMILJANA mirno. 
Krivo bi bilo, da bez ikakova uzdarja toliko 
primim. 
JURIŠA. 


Dakle nikakove nade? 


SMILJANA ođrešito. 


Odreci se svake. Ja tvoja biti nemogu... ne- 
muči sebe i mene. 


JURIŠA. 
O! tko ti je djevojko, da od boga nadje, taj otrov 
u dušu ulio?... Andrija! Iduć ovamo, čini mi se da 
vidjeh onu prokletu babu, gdje okolo kuće obija. Ne- 
vjerujte, ako što proti meni govori, onoj nakazi ljud- 
skoj, koja je ortakinja pakla i njegovim putem vještija 
od svih vragova. 


ANDRIJA. 

Baba u moju kuću, koliko ja znam, nedolazi... 
(Smiljani) Još jednom, kćeri moja. Pogledaj ovoga ubo- 
goga mladića, kako ti s lica uhodi samo sievak utjehe, 
kano prokletnik znak blagoslova. (Postojav malo) Ali uza- 
lud! Hajdemo, mladiću!... Pustimo ju. Bit će, da se 
. još predomisli. Nadaj se... Hajdemo. (Andrija i Juriša odu.) 


SMILJANA glodajuć za njima. 


Da, da, otče... Možda se predomislim ... Neka 

se nada, veliš ti... O! da to srdce od kamena može 
osjetiti samo jedan od onih sto noževa, koji mi raz- 
diru ovu siromašnu dušu: ti bi se smilovao i nebi tako 
govorio (Padne materi na grudi.) 


RUŽA milujuć ju. 
Umiri se, diete moje. 
SMILJANA 
izvinuv ge iz naručaja materina. 


Neka se nada!... O! dočekati će! (Jelača se pokaže na 
vratih.) Da kano spužvu do kapi izažmem ovu izkrvarenu 
dušu: našla bi se na dnu nje doista jedna rieč nade ; 
a ta rieč zove se: nikada! 


JELAČA koračiv u sobu, 
Lagahno, lagahno, srdce moje: — velika je rieč 
»nikada“. | 


SMILJANA. 


A tko tebe, babo, zva, da mi to kažeš? 


JELAČA. | 
Treba paziti, što se govori. — Velika je rieč 
»Nikada“. 
SMILJANA. 


Ti joj, babo, mjere neznaš. — Za mene joj je mjera: 
od sada do groba. | 
JELAČA. 
Lagahno, velim ti; jer sam si, ja predomislila. 


RUŽA. 
Predomišljaj se ti svojim poslovom; a u naše ne- 
pačaj. — | 
JELAČA. 
O! varaš se. Vaš je posao i moj posao, — i te 

kako moj... Čuj, dakle djevojko: Ti ćeš uzeti Jurišu 
Žarilovića, — tako ti kobi dosudiše. 


RUŽA. 


Što ti to buncaš, babo?... Odakle tebi vlast: ti 
koja kruha prosiš, da srdca razpoklanjaš? 


> SMILJANA. 
Ovomu srdcu da ti zapoviedaš ? 


JELAČA, 
Za vlast nepitajte... Meni je dana: a ti ćeš me, 
curo, poslušati. 
RUŽA. 
Ti, babo, ili si poludila, ili si pijana. 


JELAČA. 
Sačuvaj bože: — ni jedno ni drugo. 


RUŽA, 
A ti odlazi i traži si drugih, s kojimi ćeš se šaliti. 
Za šalu je ovdje odviše sbilje. 


JELAČA. 

A da je i više nebude: Ti ćeš, curo, uzeti Jurišu, 
(Uzamši Smiljanu za ruku i šapćuć joj.) ili će progovoriti ona noć; 
ili će se razvezati usta onomu malomu grobu, pak će 
te izpod cvietka, koji si tamo potajno zasadila, ujesti 
guja, — ona ista guja, koju si pod srdcem nosila. 


SMILJANA 


se trgne natrag i pokriv si rukama lice. 


Jao meni! 


RUŽA za se. 
Ona sve zna... Propali smo! 


JELAČA. 
Da, odanle će te ujesti... 


SMILJANA. 

Dosta je! — negovori dalje... Ti si paklena srda, 
kojoj se ja kukavica — sada već vidim — oteti ne- 
mogu. — U tebe je nož, da me njim zakolješ, pak si 
već izmahnula, da me njim udariš... Da nije nož sra- 
mote, podmetnula bih ti odmah glavu. Ali ovako: Ili 
me ubi, ili muči. 


JELAČA 


Mučati ću. 


| SMILJANA. 
A što ćeš reći njemu? 


JELAČA. 
Rajku? — Reći ću mu, da te prisiliše, kano što 
te i sile; — njegovom da ti živa biti nemožeš. 
SMILJANA. 


I da me onim drugim vjenčati mogu, ali žena da 
mu nikada biti neću... Prokleta bila, ako to neučiniš? 


JELAČA 
Učiniti ću. 
SMILJANA. 
Evo me dakle: Hoću! 


RUŽA skoči. 

Što to reče, kćeri moja? (Babi) Ženo! vraže! ka- 
kova ti je slast, koja ti je korist, da tako mučiš ovo 
nedužno janješce?... Ja poričem, što je ona obećala... 
ja te se nebojim... ti ništa neznaš. 

JELAŠČA. 
Ja sve znam. Što je noć pokriti imala, vidjele su 
ove moje oči. . 
RUŽA. 
Dakle onaj strahoviti smieh... 


JELAČA. 


Bijaše moj. I za to se onaj ,hoću“ neporiče... 
Ja tako raditi moram. (Jelača ode, a mati i kći padnu si oko vrata.) 


(Zastor padne.) 


ČIN ČETVRTI. 


PRIZOR PRVI. 
Vrt pred kućom Peršićkinom. 


RUŽA sama. 


RUŽA sa svežnjem u ruci. 


Do vjenčanja neima nego dvie ure vremena, a vienca 
još neima... Kako bi bila djevojka bez vienca?... 
(Tiho) A vienac bez djevojke?... Ja ga saplesti nemogu. 
(Baba Jelača ukaže se naslonjena na ogradu vrta) Dva puta ga dogo- 
tovih, i dva puta razorih... Kušah sa živim cviećem ; 
ali čiste dušice cvieća kano da se laži opiru: ruža me 
izbode, božur se sasu, a kokotić mi u ruci uvehnu... 
Bacih ga... Neka dakle laž laži polaguje: kušah sa 
mrtvim — rukotvorenim. To nije cvieće, mišljah, nego 
se samo cviećem čini. Ali gdje se sve samo čini, i meni 
se pričini, da je i ona mrtva ruža od stida porumenila, 
a gjurgjic da je od užasa probliedio .. Bacih i taj; i evo 
me sada ovdje. Ruke, koje su ju na krstu držale, neka 
joj i zaručnici vienac spletu. 


JELAČA za se. 


Tuj će se dakle graditi vienac za djevojku... Če- 
kaj malo. (Ode, a Peršićka izidje iz kuće u vrt.) 

PRIZOR DRUGI. 
PERŠIĆKA, RUŽA i poslije JELAČA. 


PERŠIČKA, 
> Dakle se neprevarih. Ti si. Pred samo vjenčanje 
što te nosi k meni, dobra kumo? 


RUŽA 
| poljubiv Peršićku u ruku. 
Dodjoh zamolit, mila gospodjo, da spletemo za 
vjenčanje vienac Smiljani... Ja ga sastaviti nemogu, 
— neznam. 


PERŠIĆKA. 


Od srdca rado. Kako nebih svojoj liepoj kumici, 
Spremila sam ja njoj i druge darove... Ali da odmah 
vidimo, kako ćemo s viencem ... Sjednimo .. . (Bjednu obio 
na klupu.) Što si to doniela? (Otvori svežanj) To nemože biti! 
Onako mladu, cvatućemu životu mrtvo cvieće nije pri- 
lika. Od živa cvieća saplesti ću joj vienac, da bude 
prava slika njezina... (Ustane.) Uzberimo. najprije neko- 


liko ruža... Ruže su lice Smiljanino, — zdravlje 
djevojačko. 
| RUŽA braneć, 

Ne ruža, gospodjo! — ne ruža! 


PERŠIČKA uzkidajuć ruže, 
Prodji se, ženo. Kako bi bio vienac bez ruža? 
(Uzbere njekoliko ruža.) Ovoj se jednoj mašak otro. To 'ne- 


smije biti. Lice još neljubljeno zahtjeva drugu. (Uzme 
drugu.) ' 


RUŽA mekanički. 
Lice još neljubljeno, — da. Uzmimo drugu. 


PERŠIČKA. 
A sada dvie tri modre sirotice. 

RUŽA. 
O! sirotica koliko god hoćete, gospodjo... Siro- 
tica što više! 
PERŠIČKA. 


One su oči Smiljanine, slika duše, čište i vedre, 
kano ljeti nebo bez oblaka. 


RUŽA. 


Čiste i vedre, kano nebo bez oblaka... Zar tako 
govori cvieće? A zar neima cvieća koje ništa nego- 
vori, koje muči? — čedna cvieća, kano što čedna valja 
da je djevojka... Strah me je te će reći ljudi... 


PERŠIČKA. 

Što bi rekli ljudi? Moja je Smiljana i ljepša i 
bolja od svih... A sada, kumo, ova dva mlada liera, 
bjelja od sniega, neka priliče angjeosku nevinost, — 
prvi ures djevojački. | 


, RUŽA. 
Nevinost?... Čemu to? Ta valjada... 


PERŠIČKA. 

Ha! ha, ha! Dakako; tko bi sumnjao? tko bi 
smio ? Ali čudna ženo! Kako će biti vienac bez cvieća?.. . 
Još malo bosiljka... Ovako miriše duša djevojačka. 
Pak onda miloduha, za izgon zloduha. Dragoljuba, da 
ju dragi ljubi, i malo smilja — kada je Smiljana... 


RUŽA. 


I da nam se smiluje bog. (Jelača se opet ukaže kod ograde & 
cvietom u ruci.) 


PERŠIČKA. 
Amen... Vienac je gotov. Evo ti ga i s njim dje- 
vojci moj blagoslov. (šaljivo) Pak kada bude malih Smi- 
ljanića, netreba zaboraviti na mene. 

RUŽA 
primiv vienac i poljubiv Peršićku u ruku, zazorno ogledajuć vienac. 
Hvala, gospodjo. (Podje.) 


JELAČA. 

Hej Ružo Srdanova! Vienac još nije gotov. Evo i 
mojega priloga. (Ruži, koja je strahom k njoj pristupila, tiho) Ti reče, 
da ništa neznam. Evo i sinak šalje majci cvietak za 
vienac djevojački 


RUŽA 


primiv cviet, sgrozi se i, odvrnuv se od Jelače, za se. 


To je s onoga maloga groba. (Okrenuv se još jednom.) 
Hvala, gospodjo. (Ode) 
PERŠIČKA zamišljena. 
Ovdje je skrivena neka tajna. 


(Zastor padne.) 


PRIZOR TREĆI. 
Seoska krčma. 


JAKOV najprije sam, sjedeć uz stol laktom podupro glavu, 
zatim AVRAM. 


AVRAM 
držeć prama svjetlu u ruci staklenku rakije. 
Gledaj joj lice! Tko je nebi pio?... Ima joj liepo 
dvadeset godina. (Položi staklenku pred Jakova.) 


JAKOV. 
Samo ako joj lice nelaže. (Okusi se i okesi se) Dvadeset 


godina, veliš ... To bi bila za kolo djevojka; a ti ju 
sada istom krstiš, nekršteni vraže! 

AVRAM staviv ruku na srdce. 
Nisam, vjere mi. 


JAKOV. 
Dok ove naše gore vodom vriju i dok nebo kišom 
kiši, nevjerujem ti, a to će reći: nikada... Reci mi, 


židove, istinu: moliš li se ti kadgod bogu? 


AVRAM. 

Da li se molim?.. Molim, i to krepčije od svih vas... 
Kada no ljetos bješe pritisnula suša, idjaste vi sprovo- 
dom tamo na brdo crkvi, da izmolite kiše, pak neizmo- 
liste; a ja moljah, da ostane suša, pak izmolih i bolje: 
Udari tuča i sve vas pomlati; ja požnjeh i pobrah bez 
košare i srpa... Eto vidiš, da se molim. 

JAKOV. 

Moliš se ti vragu, čiji .i jesi, (Svaziv kroz prozor Jelaču.) 
a eno mu kume, kraj koje mu netreba derati opana- 
ka... Baba Jelača... Evo je ovamo. (Jelača stupi u sobnu.) 


PRIZOR ČETVRTI. 
PRIJAŠNJI i JELAČA. 
JAKOV. 
Sada će nam baba kazivati ob onoj tuči Ilijinskoj. 
JELAŠA. 
O crkvenjače! Tuj li zapijaš naše pogrebnice! 
JAKOV. 
Šuti, babo. Tvoje lje nezapih ;.. . koga vrag odnese, 
taj neplaća pogrebnice. 
JELAČA. 


O božji ugodniče! koji danas već izpijaš gorki 
kalež te mučenice? ' 

JAKOV. 


Koji i ti dieliš od jutros blagoslov. 
JELAČA. 


Ti si kano i tvoje veliko kandjelo. Treba te uviek 
dolievati, da se kako ugasio nebi. Pijana mješino! 


AVRAM. 


Nesrdi se, babo. (Utočiv čašicu rakije). Na ti, babo, ugrij 
si dušu. 
JELAČA 
odkloniv rukom čašu. 
Žilava je, sinko, u babe duša; ali noge, ... noge! 


JAKOV. 
Medjer, babo, dobre su u tebe noge. Vidjeh ljetos 
kod one tuče, kako izmicati znaš... Koliko si ono pre- 
skočila plotova i jaruga, dok umače hajci iza ledja? 


AVRAM. 

A što ti o tom govoriš? Zar si zaboravio onu bad- 

nju noć, kada no kapu izgubi i glavu si o crkvene do- 
vratnice razbi? 


JELAČA. 

Bježeć izpod zvonika, kad su ti djeca klatno u 
zvonu kudjelom ovila, ati mislio, da se je vrag onj obje- 
sio... Lude tikve! Da imate desetu pameti, što imate 
glupe vjere!... Jer me baba Žarilovićka vidje na metli 
u oblacih: vidjeste svi... Ali platit će mi skupo onaj 
lov. (Avram). A bijaše li jutros ovamo Rajka Anina. 


AVRAM. 
Eno ga, gdje pred kućom na orah naslonjen stoji. 
JELAČA, 


Uzovi ga u kuću. (Avram isidje) A ti idi u svoju 

crkvu. Netrebam te ovdje. Spremaj za vjenčanje . . . 
To neće biti kakovogod vjenčanje... Pak pazi, djače, 
da popu neodgovaraš naopako ; jer i kada si triezan, 
neznaš što uzanj klopoćeš... Odlazi! 


JAKOV. 


Idem, idem. (Jakov izidje, a Avram s Rajkom unidje.) 


PRIZOR FETI. 
JELAČA, AVRAM i RAJKO. 


JELAČA Avramu. 


Avrame, ostavi nas malo na samo. (Avram izidje. Rajku.) 
A što si se ti snuždio? Što si probliedio i te oči uko- 
čio? ... Meni je sve jedno. Ako nećeš, a ti se okani. 
Idi, milj one, koji od tebe to načiniše. Možda te još 
i u svatove zovnu, neka se Anino prosjače jednom najede 
kod onoga bogataškoga stola .. Govori, što si nakanio ? 


RAJKO. 

Neka bude onako... Ali babo, ako me ti varaš!.. 
Meni ovdje  (Staviv ruku na erdce) nešto kaže, da me ona 
djevojka još uvjek ljubi... Ako me varaš, strahoto 
jedna, na komade ću te razkidati i pse ću seoske to- 
bom nahraniti. 


“ JELAČA 


Ja da te varam!.. A komu za volju? Zar onim, 
koji od mene načiniše prosjakinju?.... Kada bubanj, 
koji mi dovedoše pred kuću, da me na božjoj pravdi 
liše dobra mojega; kada onaj bubanj — jao! i sada ga 
čujem — odbubnja treći put: tada zazvah boga živoga 
svjedokom strašne odluke, da ću se osvetiti strašno. 
Odkada mi muž i kćerka od tuge i nevolje poginuše, 
od to doba ja kruhom izprošenim hranim, ne sebe — 
čemu bi hranila ovo? — nego zmiju osvete u sebi... 

Pak tim ljudem da ja pomažem do valjane djevojke? 
Ali ono nije valjana djevojka. Ona je njemu za volju 
tebe ostavila... A kako i nebi? Što joj ti ponuditi 
možeš? Što su tvoje jabuke, tvoje cvieće, naprama 
djerdanu od dukata i naušnicam od zlata? — slje- 
pačke ponude!... Slutiš da te ljubi... Ako te ljubi: 
neka rekne neću. Tko ju može siliti? Ali ja znam, da 
je ona odrešito rekla hoću. Kada ju zapitah: ,Imaš 
li što poručiti Rajku?“ — ,Ništa“ reče. ,Nas smo 
dvoje gotovi. Dvojici ja ženom biti nemogu.“ — I tako 
ćeš do koji dan ti, odbačen, kano što se odbacuje stari 
dronjak, u svojoj kolibi kukati i uzdisati, a ona će u 
onih dvorovih njega ljubiti, a tebe zaboraviti, tebi se 
rugati... | 
RAJKO 
spopadnuv babu za ruku, strastno. 

o Neće, babo, ne!... Ona neće uljesti u one dvo- 
rove... Sramota je malo! — moje srdce više traži; 
— moraju biti siromašni, kano što smo i mi. 


JELAČA, 


Tako, tako, junače. Sada samo na posao. Vrieme 
je blizo. Svatovi će doskora krenuti. Samo gledaj, da 
uhvatiš sgodno mjesto... (Zlobno.) Čuješ li svirku?... 


RAJKO. 
Netko i nesluti,. da će mu ta svirka biti pogreb- 
nom svirkom... Hajdemo! | 
JELAČA. 
Ja idem, a ti časak počekaj. Nesmiju nas vidjeti 
zajedno. (Ođlazeć za se.) Bez sjekirišta na sjekiru nitko po- 
misliti neće. (0de.) | 


pra 1 
Jurković: Dramatička djela I. 4 

PRIZOR ŠESTI. 


RAJKO sam. 


Ostavi me sama... Miseo moja crna kano pakao 
preda mnom stoji. Pak ipak nemogu drugčije. Neuči- 
nim li danas, -— sutra je prekasno. Sebe smaknuti 
omogu; ali ona će biti njegova žena... Učimm li: što 
na kocku stavljam?... Osramotit ću ju — Pred kim? 
— Pred svietom — A tko je taj sviet? — Meni:: 
jaiona... Ta sramota, cviet naše ljubavi, meni sra- 
mota nije. Drugomu svakomu “jest. Umakne li se ona 
trećemu, da se medju nas utisne: tko joj je kriv? — 
neka bude osramoćena! .., Da vjenčanje silom preprie- 
čim?... Da bih i mogao, — neću. Neka joj i posled- 
nji korak do pred oltar bude slobodan. Učini li ga, — 
neka pogine! O moja Smiljano! varaš se, da smo nas 
dvoje gotovi! Dvojici ženom dakako da biti nemožeš; 
ali kada si na dvojicu pomišljala, već si nevjeru po- 
činila; kletvam si se svojim i ljubavi našoj narugala... 
Hajde, hajde: Biraj! Ali birajuć izmedju dvojice, bo- 
jim se da ćeš izabrati treću, — smrt! (ode) | 


(Zastor padne.) 


PRIZOR SEDMI. 
Pred crkvom. Narod čeka svatove, koji su u crkvi. 
JEDAN IZMEDJU NARODA. | 
Odkad traje: to će biti debeo blagoslov. 


JEDNA ŽENA. 


To dvoje i treba okovati gvozdenimi obruči, da se 
nerazaspu. | 

JAKOV 
iztrči iz crkve sa škropilom u ruci i stane rastiskivati sviest. 
Na stranu! Na stranu! ... Što ste zinuli u ta 


vrata?... Liepo u dva reda, da svatovi imaju kuda 
proći... Tako! 


JEDAN IZMEDJU NABODA. 
Naš crkvenjak zaudara danas čudnovatim tamjanom. 


DRUGI. 
Avramovom pričešću. (Swmieh.) 


JAKOV drugomu. 
Ti tamo, — jezik za zube! 


TREĆI. 
Što je izišao čauš bez svatova. 


| DRUGI. 
Nije ono peruška, nego' škropilo. 


JAKOV. 


Trebalo bi vam poškropiti pamet ... Mir pred 
crkvom! — velim ja. (Ode u orkvu. Smieh.) 


JEDNA ŽENA. 


Vidjeste li, kako je: mlada blieda? 


Sao 
Snuždila se, kano da je kupljena, a ne izprošena. 


PRVA. 


I gotovo da je tako. Bog bi dao, da to bude 
sretno. 


DRUGA. 
O ti sretna! 


p2 


| TREĆA. 
I tebe mi maze... 


DRUGA. 
Tko omelom, tko crtalom. (šmieh) 


JEDAN IZMEDJU NARODA. 
Mir, žene!... Ili ćete se još ovdje počupati! 


DRUGI. 


Mir sada! Evo ih, gdje idu. (Otvore se vrata crkvena i sva- 
tovi, medju njimi Andrija i Adam, stanu isilaziti. Napried Smiljana s Jurišom.) 


GLAS IZA KULISA. 
Ha, ha, ha! (Svatovi stanu. Narod se okrene i nekoliko: glasova: 


što to bi?“ Na pozorište izpadne Rajko biesan.) 


SMILJANA opaziv Rajka. 
Rajko! (I poleti k njemu razširenih ruku.) 


RAJKO odtisnuv ju od sebe. 


Natrag, 1ažo!.... I bogu si sada lagala, i okrunila 
si se krunom laži... Taj vienac neide ma tu glavu. — 
(Strgne joj vienac i pogazi ga, ter -uprv prstom u nju) Ti n isi di je- 
vojka! 

SMILJANA pokriv lice rukama. 

Jao!... On me ubi! 


NAROD. 
Jao, za boga! 


raka 9 ADAM odtisnuv Bajka. s 2 
/ Odatle, bjesomučna zvieri! (miljani) Reci, Smiljano, 
pred bogom i pred narodom: s e li istina, što reče 
“bvaj mahnitac? 
SMILJANA 


razširiv ruke iza imale stanke. 
Jest! ' 


58 


NAROD. 
. Jao ! (Poduža stanka.) 


J URIŠA 


ogledajuć se na sve strane, izpitajuć lica prisutnih. 


Ha, ha, ha! Sada se smijem ja. (Esiku) Prevari se, 
momče! Klin bi dobar bio; ali njim mene izbiti ne- 
ćeš... Ti si klevetnik; a (Primiv Smiljanu za ruku) OVO 
je moja žena. 


RAJKO biesan. 


Ja klevetnik? A jesi li'ti gluh na ovaj grom, koji 
.tresnu u te? (Pograbiv Smiljanu za drugu ruku.) Po novi mu što 
si rekla... Ponovi! 


SMILJANA otimljuć se. 
Pustite me krvnici, i jedan i drugi! 


ba a ' TURIŠA pustiv Smiljanu Rajku. 
Odstupi,. mesarska. psino! Što si navalio, da raz- 
dereš ovo. ubogo. janje... Pusti ju; ona je moja žena! 


RAJKO 
gledajuć biesno Smiljanu, pak Jurišu. , 


: Tyoja.žena ? (Ispustiv i podjedno odrinuv Smiljanu.) Evo ti je! Nd 
Ja ti ju darujem. ..1I ljubav ti njezinu darujem... sv 
ti darujem — samo jedno nemogu... (Pokazajuć na zem- 


li vienac.) Ovu laž ja istinom pretvoriti neno (Smiljana, 


koja; dok on to govori, s israzom i gesti najvećega sdvajanja prama kulisam 
usmiče, vrisne). 


. 
ANDRIJA Rajku. 
Umukni . već, otrovna .zmijo!... Čuste svi, da je 
klevetnik. 


|  JURIŠA. 
-“: Klevetnik, da... Dolje s njim! 

UZRUJAN NAROD. 


(Jedni) Dolje s njim! (Drugi) Ne tako! Ona je. pri- 
znala. (Prvi) Laž je. Dolje s njim! (U tom je Smiljana izčezla.) 


JURIŠA okrenuv se. 
Gdje je? 
: GLASOVI. 


Uteče! Uskoči ? 


ANDRIJA. 

Za njom, ljudi! — Pomagajte! (On, Adam i još nekoliko 
odtrče za njom. Rajko neopažen izčezne na drugu stranu.) 

JEDAN OD ONIH, KOJI BU OSTALI NA POZORIŠTU. 

Leti kano munja. 


DRUGI. 
Neće je stići. 
| . PRVI. 
Ode k Breznici, — upravo k mlinu! Zlo će biti!.. 
(Za potjerom.) Potecite bolje!.. Eno je veći':kođ potoka!.. 
Sada podignu ruke... Sada. se prekrsti:i — jeol. 
eno skoči! 


DRUGI. 


..: Hoće li tko za njom? Juriša... Sad če!... Eno 

ga!..... Skoči i On. o 4 gra i ' : i LL 3 a 

o ViVo La : . ji sui 
PRVI. 


doe € A : \ : * o koko o." s. 
|. cMilostivi bože!... Eno nju kolo izbaci! ... Sada 
je nestade! : : 2 ET 


ŽUPNIK istrčav iz orkveo, 


.: Kukova je to buna?... Što se dogodi? .. "| 


to 
ai 


'« 
= 


PRVI 
pokazujuć sgašeni vienac, 


Pogledaj, otče,: ovamo! (Pokasujuć prama potokn.). Pak po- 

gledaj tamo! (Spasiv vatru) A što je opet ono?... Vatra! 
— Strašna vatra! ... Izgorieše Žarilovići! ... Tamo 
ljudi ! 

DRUGI. 


Ne, ne. Evo ih natrag ovamo i vode, ... koga ono 
wode?... Rajka vode! | 


ŽUPNIK. 
O težke nesreće! 
PRVI. 
Zar da je on zapalio ? (Čuju se iz daleka glasovi: ,,U bij pali- 
kuću! — Natrag s njim! — U vatru s njim! 
DRUGI. 


oČujete li?.. On je, — evo ih. (Narod medju kojim 
baba Jelača, vrati se, vodeć Rajka i neprestano vičuć: ,Ubij!“) 


ŽUPNIK. 


Ne tako, ljudi. Ovamo preda me s njim! (Stave Bajka 
pred njega) Što dakle bi? 


ADAM. 


Vidjeste kako nam uskoči mlada.,, Jao! nemo- 
gosmo je stignuti! Kano da joj je golubica pozajmila 
krila. Skoči u vodu, gdje je najdublja. Kolo ju do- 
hvati i kosti joj salomi. I Juriša skoči za njom, pak 
nevidom utonu... Nju voda nekoliko puta još izbaci, 
kano da je neće, a u tom i izvalja na plitčinu, gdje 
ju uhvatismo i na brieg iznesosmo. Već umiraše. Lice 
joj bijaše neizkazanim milinjem pretvoreno, a oči u 
nebo uprte. Još ovoga ovdje (Pokazajuć na Rajka.) ime pro- 
šaptnu i dušu pusti... A on medjutin -— malo mu bi- 
jaše, gdje ubi djevojku — ode i zapali otca, ubivši i 
njemu sina. 

| ŽUPNIK Rajku. 
Nesretni sine! Što to počini? Zašto to počini? 


RAJKO gledajuć prama vatri. 
Treba posvietliti, je li babo Jelačo ? (Svise okrenu prama 
Jelači, a Andrija ju uhvati za ruku, da ne pobjegne. Motrsć ljuđe okolo sebe.) 


Što ćete vi ovdje?... Što se kesite na mene? (Smotriv 
vienac na zemlji, polahko se prigne i kako ga podiže tako mu se za viencem 
utvara i raste slika Smiljanina. Polahko uzmičuć i šapćuć) Tako moja 


djevojko... Sada hajdemo... Bježmo! (stane) Stani, da 
te se prije nagledam... Liepa je, majko, Smiljana... 
Nije liepa!... ružna je!... Lažeš babo! Liepa je... 
ah liepa... liepa!... Ali kamo je nestade?... Glava 
mi u ruci osta!.. Uh! (Baci vienac na zemlju i gledajuć ga.) Ka- 
kova je to vatra!... kakove su to ptice... zmajevi, 
vrazi!... Jao! nedajte me!... Evo sada će me!... 
Sada me spopadoše!... sada će u vatru samnom!... 
Pomagajte! Nedajte me, — majko! ... Smiljano!... 
Ah! (Sruši se.) 
SVI. 
Poludio je! 
ŽUPNIK. 
Prosti mu bože! 


ANDRIJA Sadat 
Prokleta babo! to je tvoje djelo. 


JELAČA. | | 
Da sam ga kriti hotjela, nebih užgala (Pokazujuć na vatru.) 
onolike svjetiljke. 
| | | i ' : SVI. 
. Pod kamenje s njom! ir 
| Ti JELAČA. . 
Ako ste ove krvi žedni... evo vam je... prolite 
ju. Razbite ovu staru lončinu, . . meni je više netreba... 


—_ =: 2 BE da žnni 

Ja sam svoje izvela! ... Onaj angjeo sjedi već uz 
koljeno bogu, ... a i ovaj (Pokasujuć Bajka) će skoro za 
njom, da me obliče... Što me tamo gori čeka: to 
znam. A sada mi sudite vi. 


ŽUPNIK. 


Ne mi, nego sudije, — a svim skupa bog .. . Sada 
pako, braćo, za one, koji danas ovako žalostno dokon- 
čaše, pomolimo Se. (Svi se, osim Jelače, koja valja da stoji sprieda, 
okrenu k crkvi i tiho mole, Župnik obasriev se.) A ti, babo, zar nećeš ? 


JELAČA. 
Ja neću! (Narod sav zalomi od čuda rukama i dalje moli.) 


ZLI DUH. 
izidje .iza kulisa. 
Ehvala babo!.. (Staviv na Jelaču ruku) Sada si zrela.. 
Sada si moja! 


(Zastor padne.) 





oE0NAG e—— 


ČAROBNA BILJEŽNICA 
kaaa IGRA U nasta ČINA, 

s 

OSOBE: 


Šišman Dobrovoj, gradski viećnik. 
Adela, njegova supruga. 

Olga, njihova kći. 

Arabella, Olgina prijateljica. 

Dr. Milivoj Bltažković, mladi liečnik. 
Radoslav Umiljenović, mladi advokat. 
Artur pl. Gojslavić, vlastelin. 
Gospodična Katon. 

Tomko, sluga Milivojev. 





ČIN PRVI. 


Stan Milivoja Blažkovića. 





PRIZOR PRVI. 


TOMKO sam. 


TOMKO s :oprašnikom u ruci: 


Tu ovoj je kući pravi vašar. Kano u kakovoj. zala- 
gaonici o pokladah. Svaki čas se pomoli na vrata koja 
nova glava. ,Gospodin doktor?“ — ,Nije kod kuće.“ 
—',Žao mi je. Sluga ponizan.“ —',I meni je žao..“ 
A svemu je on kriv. Hoće da bude svakomu loncu po- 
klopac. Liečnik neka se drži svojih bolestnika ... Tako 
je; a ti, Tomko, svojega posla... Od danas, kako nam 
je kuharica otišla, da budem i kuhač. Neka bude; 
(Ponosno) ni to nam se otelo nije. A nije ni s gorega. 
VU : takovu. položaju 'može: se. ddtičnik, to jest ja, po- 
razgovoriti jela radi: i sa*svojim.želudcem.. (Podje pak fue 
opet vrati) Kada ovako preda se stanem i sam sebe pro- 
matram, moram reći: Da se ljudi kano češnjak. sade, 
pak mene da tako razšade:“ iz' svakoga tesna morao bi 
niknuti podpun čovjek. .— Samo da još čitati i pisati 
znam:!.Ali to ,nije dano: svakomu. (Čeju se atupaji) Netko 
opet . dolazi... Valjada kakov.,bolestnik.:bez.«novaca;i u 
nevrieme. Zvekan! Nezna čitati table. Taj će mi ,pla- 

titi za sve. U pozituru Tomko ! (Uzme novine i stane kod pro- 
zora. Kuca se.) N apried ! (Katon udje, a Tomko baci novine na stranu.) 


PRIZOR DRUGI. 
KATON i TOMKO. 


TOMKO. 
A! vi, gospodično Katon. 


KATON. 
Gospodin doktor ? 
| “ TONKO. 
Nije kod kuće. 
KATON. | 


Žao mi je. Recite.mu, da sam ga tražila u veoma 
važnom nno poslu. 


TOMKO za se. 


Govori mi Vi. (Glamo) U grjejskom poslu! Nje- 
om ili vašem? | 


' 


KATON. 


Mojem. 


|  TOMKO. . 
Bit će mu žao. Izvolite sjesti i odmoriti se,. gor 
spodično Katon. Vi hodite brzo, kano kakev velociped. 


KATOK. 
Pravo isla: (Sjedne i Tomko sjedne) 


TOMKO. 
Dakle u obiteljskom poslu? A za vas, “gospodično 


Katon, kažu m da ste dobra toda; premda... Iie- 
zamjerite .. 

KATON za se. 


Ovaj kano da mi se ruga. (Glano) Da li sam dobra 
roda?... Da ti pokažem stablo svojega plemena, vidio 
bi, kakove su jabuke na njem rodile... Ali ti toga 
nerazumiješ . . Razuinjeti ćeš, ako ti reknem, da su moji 
stari fićukajuć batine dielili ljudem, kano što si ti, 


TOMKO urriedjen. 

Oho! gospodično Katon. (Za s) Sada opet Ti. (Glasno) 
Vi kano da se srdite. Neimate razloga ... A šta se 
“ tiče razumievanja ili nerazumievanja: ovdje (Uprv prstom 
u čelo) — ovdje smo jaki / . Kako da nerazumijem? — 
da sve jabuke jednako nerode. Koliko ih se liepih i 
zdravih dočeka, deset puta ih toliko odpadne, pak one 
prve stoje na gospodskih stolovih, a ovimi drugimi se 
djeca nabacuju. Zar nije tako? U ostalom, gospodično 
Katon, može i vam ješ. sreća cvasti. Ona se vraća, 
kano prnjar na cienkanje. Nisam.ni ja bio uviek ono, 
što sam sada... Ali da negubimo vremena... Zvate 
li vi pisati, gospodično Katon? 


KATON. 
Da li pisati znam? Kakovo je to pitanje? 


TOMKO. 

Nebudite uvriedjeni. Sramota nije, a i na čelu ni- 
komu pisano nestoji. Ja, vidite, iskreno izpoviedam — 
neznam. 

KATORN. 
Ali tebi i na čelu pisano stoji. 


TOMKO 
potegnuv brže bolje rukom po čela. 


Negovorite toga, gospodično Katen. Medjutim ka- 
nimo se trpkih rieči, tim više, što vas imam nešto 

moliti . . . Dignese) Draga, ljubezna gospodično Katon 
(Privlačeć njezinu stolicu k pisaćemu stolu.) — izvolite, evo artije i 
pero. Samo dvie tri rieči, za danas obročnik, koji će 
gospodina doktora dočekati na pladnju. | 
| KATON. 

Obročnik ? Gospoda kažu menu. Neka bude. (Primi pero.) 


TOMKO. 
Izvolite pisati, gospodično Katon: ,Crna juha s 
rižom.“ — Meso Akteonu... To se nepiše. 
| | | KATON. 
»Crna juha s rižom.“ Dalje. 
... TOMKO. 
»Divlja patka sa zimskom šalatom.“ 
KATON. 
Zašto ne s kompotom ? 
a TOMKO. 
Kompota nejedem ja... Ni to se nepiše. 


KATON. 
Divlja patka sa zimskom šalatom.“ Dalje. 
TOMKO. 


Sada bi trebao mali konsilium. (Kuca se) Eto vidite. 
Tuj 'neimA mira: Čovjek mora postati nervozan. Na- 
pried ! (Artur unidje.) 


PRIZOR TREĆI. 
PRIJAŠNJI i ARTUR. 


sib > ARTUR. | 
g gospodično, Katon! «+. To je prava sreća. Vas, 
koja, sta svagdje i. nigdje,, nači u čas kada, vas. treba, 

to je mali terno. cromku)  Netrudite se stojeć. Izvolite 
sjesti, gospodine. Zar ti neimaš nikakova posla ? 


TOMKO. 
Imam i odviše. Zato dozvolite, da se udaljim. 


ARTUR. 
Ja to dapače i zahtievam. (Tomko ode. Sjednuv.) (GOSPO- 
dično Katon: dok smo sami, budimo kratki. 
KATON. 
To je i moja želja. 
ARTUR. 
Dobro... Moj posao kraće se izraziti neda, nego 
u tri riečice: Ja se ženim. 
KATON u čudu. 
Vi se ženite? 
ARTUR. 
Morate mi vjerovati, da mogu dalje govoriti. 


KATON. i 
To je liepo. Nu ja bih prije vjerovala, da će ona 
vjeverica u opatice poći, nego da ćete se vi oženiti. 
ARTUR. 
A koga mislite vi? 
“KATON. 


Koga drugoga, nego Arabellu ? 


ARTUR. 
Varate se. . Čudnovata je stvar to srdce ljudsko. . 


KATON. 
Znam. Htjedoh vas samo kušati... Od posled- 


njega plesa... 
Jurković: Dramatička djela. I. 5 

ARTUR. 
Dosta je. Vidim da sve znate. Što dakle mislite? 


KATON kima glavom. 


ARTUR. 
Zašto kimate glavom ? 


KATON. 


Izbor nije loš. Ali, kako smo Kratki, budimo i 
iskreni, — kako svakomu, tako i vam. Vi me poznate. 


ARTUR. 
O! poznam... Što je dakle tako kimavo? 


( 


KATON. : 
Kimavo je to, da vi kod Olge niste u velikoj 
milosti. 
ARTUR. 
To slutim. 


KATON. 

Ja znam. Mogla bih vam dan i mjesto navesti, 
gdje se je o vas izjavila, da ste čovjek bez morala 
i duha. | 

ARTUR. 
Bez morala?... Bože moj! ta nisam ja fratar... 
Bez duha?... Bravo! O tom se upravo radi, i za to 
trebam vas. 


KATON. 
Mene? 


ARTUR. 


Da. Vi ćete mi biti posrednicom. Imam Za vas 
neki nalog; a nagrada će biti prama usluzi. 

KATON. 
A o čem se radi? 


ARTUR. 
O stvari za mene velikoj, za vas neznatnoj. Biti 
ćete mi postillon d' amour. 


KATON. 
Kod Olge? Ali promislite; — hoće li to biti po- 
šteno od mene? 
ARTUR. 


Paprlapa! gospodično Katon. Vi obdržavajte deset 
zapoviedi božjih i, ako hoćete, pet crkvenih, a za tu 
vrst poštenja netarite si glave... Vi morate gledati, 
da živite. 

od KATON. 

Upravo zato. Nebih se rada zamjeriti onoj obi- 
telji... Strepim, kada samo pomislim. 

ARTUR. 
Nebojte se. Ja mučati znam, a i vi — 


KATON 
staviv ruku na usta. 


Kano grob! 
| ARTUR. 
Dakle je sve u redu. (Pruži joj ruku.) 


KATON. 


Ruka ruku pere. 


ARTUR. 
Dobro je... Tomko! (Tomko unidje.) 


*TOMKO. 
Što zapoviedate? 

ARTUR. 
Mi odilazimo. Gospodinu doktoru reci, da ću ga 
potražiti do podne. (Otvorivši vrata.) Izvolite, gospodično 
Katon. (Artur i Katon odu.) 


PRIZOR ČETVETI. 
TOMKO sam. 

Zvekan! ,Ja dapače zahtievam|!“ Takova gospoda 
najvole posudjene konje jahati i na tudje se sluge izdi- 
rati. (Pristupi k prozoru) Ovo su dvoje mastnih! Što ti sku- 
haju, toga ja nebih rado kusao ... Nešto se živo raz- 
govaraju... Sada se razstadoše. (Odstupi od prozora.) I tom 
jabukom slabo će se podičiti stablo, s kojega je odpala. 
Smiesno! Ovi na stablu rode, kano da smo mi drugi 
repe ili krumpiri. (čuju se kola) Kakova su to kola ? (Isgleda 
na prozor.) Moj gospodin (Izidje žurno pred Milivoja.) 


PRIZOR PETI. 
MILIVOJ i TOMKO. 


MILIVOJ 
stupajuć u sobu Tomku, koji mu je otvorio vrata. 


Je li me tko tražio? 


TOMKO. 


Jest više njih; izmedju ostalih gospodin Radoslav, 
gospodin Artur i gospodična Katon. Prva dvojica rekoše, 
da će se još vratiti. 


MILIVOJ. 
Do biesa! Kralj, dama i dečko. Samo još fali kec. 


TOMKO. 
A taj kec, ako dozvolite, jeste vi. 

MILIVOJ. 
Kako to? 
TOMKO. 


Jer od kralja do sedmice nitko vam premac nije. 


MILIVOJ. 


A ti si stari, brbljavi adut. Hajde, hajde! 


TOMKO. 
Odmah. Samo bih imao još jednu molbu, vaše 
gospodstvo. 
MILIVOJ. 
Što je opet? 
TOMKO. 


Kada se je podstavljao medvjed izpred postelje 
vašega gospodstva, preostalo je nešto crvenoga sukna. 
Bih li ja smio skrojiti si od toga sukna ogrlić na frak, 
što mi ga je poklonilo vaše gospodstvo? Visoki škrljak 
imam, pak bih... 


| | | MILIVOJ. 
Radi što te je volja; a sada idi. 
TOMKO. 
Idem, tim više, (Nagnuv se putprozora.) Što evo dolazi 


gospodin Radoslav... Samo još jedno. Ako budete do 


podne izilazili; nezaboravite, molim vas, doći na objed, 
(Nakloni se i ode.) 


MILIVOJ. 
Dakle Radoslav .:. Danas mu moram malo krvi 
pustiti. Već ga jako tišti. Rado bi mi se izpovjedio, a 
neusudjuje se... (Radoslav stupi u sobu.) 


TO 


PRIZOR SESTI. 


RADOSLAV i MILIVOJ. 


RADOSLAV. 


Zdravo, doktore. (Rukuju se.) 


MILIVOJ. 

Zdravo, mladi Papiniane moj. Izvoli sjesti. (Sjednu) 

Ti si mi nešto sumoran, nujan. Kako si spavao poslije 
sinoćnjega u kasinu sastanka? 


RADOSLAV. | 
Ne najbolje. Nešto od posla... Imam ureda radi 
u konačnoj razpravi branili nekoga seljačkoga Otela, 
pak sam dugo radio... 


MILIVOJ. 
Nešto dakle od posla; a nešto? 


RADOSLAV. 


A nešto bijah zlovoljan... Onaj čovjek! .. U tom 
sam, vidiš, možda nesretan, što nemogu podnieti fri- 
volne šale u ozbiljnih stvarih . . . Kakov je ono 
čovjek ? 


MILIVOJ. 


A da: onaj čovjek. Imao bi on ovamo doći... U 
ostalom, znaš li, da je on noćas bio čuvarom tvojih 
tajna ? 


| RADOSLAV. 
Kako to? 
MILIVOJ. 


Jutros mi stiže sa tri pečata zatvoren paketić 8 
ovim pismom: (Izvadiv iz žepa pismo, čita) ,Bilježnicu, koju ti 





TL 


šaljem, nadjoh sinoć u svom paletotu. Po posjetnicah 
doznah, čija je. Molim te da ju povratiš vlastniku. — 
Nauk: Nije dobro imati jednaka imena, ni jednake 
paletote... Možda se vidimo danas... Artur.“ 


RADOSLAV 
pošto je donekle razmišljao. 


Sada znam, kako se je dogodilo. Zapisav si pri 
čitanju nešto u bilježnicu, povratih ju, mjesto u svoj, 
valjada u njegov paletot. — To mi je veoma neugodno! 
Upravo on! Jamačno je i zagledao u nju . . Sva sreća, 
te tajne i poslije toga za njega ostaju tajne. 


MILIVOJ. 
A za mene? 
RADOSLAV. 
Čemu to pitaš? 
MILIVOJ. 
Valja mi priznati: — i ja sam nešto malo za- 
virivao. 
RADOSLAV. 
Tebi je slobodno. 
MILIVOJ. 


A je li i nagadjati slobodno? 
RADOSLAV. 
Da vidimo! 
MILIVOJ 


izvađiv iz stola bilježnicu i otvoriv ju, 


Da ova mala Heloisa od pet ljubičastim mastilom 
napisanih pisama sa pritajenom adresom... 


RADOSLAV. 
Ta pisma da su... 

MILIVOJ. 
Da su više, nego gole stilistične vježbe. 


RADOSLAV... . 
Može biti. 
| MILIVOJ. 
Ida su ti listovi veoma mladi,... mali amoreti 
od nekoliko dana. 
RADOSLAV. 
Nagadjaj dalje. 
MILIVOJ. 
I da si ti, moj Radoslave .. . zaljubljen .. . (Pološi 
knjigu na stol. Radoslav muči) Tj mučiš?... Ta je govor ti- 


. Tana i zaljubljenika . . . Ti još Mia isve mitoja-. 
snije odgovaraš. —>Evo ti čitam, slovku po slovku, s toga 
zamišljena čela: Jest, ja sam zaljubljen, — težko za- 
ljubljen! 

RADOSLAV  elegično. 

Milivoje! Tu tajnu htjedoh sahraniti u sebi, Ta 
tajna je upravo kano tajna sladka; ali, kada slu- 
čaj htjede, neka ju zna i ugi polovina moje duše, 
— prijatelj_moj. Je li tako?. . Milivoje, odkako nju 
vidjeh, nisam više onaj, koji sam bio. Treznoća duha 
prometnu mi se nekom boliezni, — ali sladkom bo- 
liezni, od koje mora da je i umrieti sladko! 





MILIVOJ. 
O Papiniane moj! To je valjada prva strielica ; 
a ja naslućujem i odakle te je pogodila. 


RADOSLAV. 


Ti naslućuješ? ... Ti znaš... Ah! nereci joj 
imena, jer si onda razbio čar tajne; a ona je sladka, 

— toli sladka!... Dva puta ju samo vidjeh: ti znaš; 
ali od onda drugo ništa i nevidim. Tko je samo jedan 
put čuo onaj glas; na kom se je samo jedan put usta- 
vio onaj vierni tumač liepe duše,... onaj mili, čisti 
pogled Vestalke: za toga su sve slike samo jedna 
slika, sve glasbe samo jedna glasba... 


MILIVOJ. | 


Toga sam se bojao, pače: tomu sam se nadao... 
Ti dakle ljubiš Olgu? 


RADOSLAV. 


Olgu?... To li je dakle ime za sve ono? Reci: 
Nju. Olgom se može i druga zvati; ali nijedna druga 
nemože biti ona... Nu dosta o tom... Vratimo se 
k prijašnjemu razgovoru. Reci mi dakle: kakov je ono 
čovjek, koji se sinoć onako smjelo nabacivaše njezinim 
imenom, kano nestašan dječarac loptom? 

MILIVOJ. | 

Negovori o njem tako ozbiljno: on toga nezaslu- 
žuje... Artur plemeniti Gojslavić jest vlastelin, koji 
je uz obiteljski grb sa tri medvedje glave nasliedio 
i malo neko dobarce od svojih predji; kandidat dr- 
žavne službe, a medjutim član i vodja stanovite vrsti 
naše jeunesse dorće; mladić ne bez talenta, ali slaba 
znanja; uživalac — & tout priz, po načelu: da se samo 
jedan put živi; niti zločest, niti dobar: čovjek, koji se 
nemjeri našom mjerom; koji poznaje samo neke druž- 
tvene krieposti, a strogost naših moralnih načela on 
filistarstvom naziva; njemu je moda i bon ton savje- 
šću, fraza više od istine, te drži, da je dva konja 
liepo tjerati teže nego državom vladati, a ovratnik ele- 
gantno. svezati ili šljuku vješto ubiti da je zaslužnije 
nego najzamršenije znanstvene probleme riešavati;.. . 

moj, nemogu reći prijatelj — mnogo bih rekao — 
nego znanac od mladosti. Te su sveze jake, i po njih; 
što se inače nikada tražilo nebi, razkinuti se neda... 
Ali što ću ti ga dalje opisivati? Evo ga gdje dolazi ... 
Dobro ga motri, — to je tip. (Kasa ue.) Napried! (Artur 


unidje. Milivoj i Radoslav ustanu.) | 


PRIZOR SEDMI. 


PRIJAŠNJI. ARTUR. 


ARTUR s monoklom. 
Servus doktore. (Rukuju se s Milivojem. Opaziv Radđoslava:) A, 
i vi tuj gospodine? Čini mi se, da smo se sinoć prije 
plesa vidjeli... Oprostite; ja težko pamtim fizionomije. 


RADOSLAV. 
Ja bolje... I sa dva oka veoma se dobro sje- 
ćam, da smo se vidjeli. 


ARTUR smijuć se. 
He, he, he, vi ste šaljivčina, gospodine. 


RADOSLAV. 
Vam na službu, gospodine. 


ARTUR. 
Vašu bilježnicu primiste? | 


RADOSLAV. 
Hvala vam, gospodine. | 


MILIVOJ. 
Sjedite, prijatelji. (Sjednu. Nudeć ih smotkami.) Izvolite za- 
paliti. (Artura.) A ti, junače, upravo si nam dobro došao. 
Sada drieši vreću pak nam kazuj štogod o plesu... Ne- 

počimaj s toiletami, —- to ti praštamo; već mi naj- 
prije reci: Bijaše li tko od naših znanaca ? 


: ARTUR. 
Horrible, kako je kuga filistarstva zarazila po na- 
ših krugovih. 


MILIVOJ, 


Bijaše li Hinko? 


ARTUR. 


Bijaše da. Ali, mon dieu! quam alter ab illo, koji 
je bio nekoč! Odmetnuo se medju idealiste. Taj kip 
od mjedi nije više pristao medju nas čovuljke od kar- 
tona i sadre. Razkrstio se sa svojom djevojkom, te 
sada platonski ljubi ideal žene,. zagovara klasičnu mu- 
ziku, ozbiljnu lekturu i piše feuilletone proti pokva- 
renu ukusu. 


MILIVOJ. 


A naši doktorandi? 


ARTUR. 

Nebijaše ni jednoga. Sve sama solidnost. Troše 
silni petroleum te uzanj okreću suhaču svojih strogih 
izpita. 

MILIVOJ. 


A Stefko ? 


ARTUR. 

On bijaše, na užas svih šlepova. Quel drčle! 
Kako se može biti takov nespretnjak! Klanja se kano 
sakristijan; govori same bljutko-sentimentalne bonbone, 
a quadrillu pleše kano rekrut, kojega koracati uče... 
U kratko: Reputaciju stališa spasismo — ali sjajno — 
nas do petnaestorica stare garde d'ćlite... Sjajno ve- 
lim ; da se nerekne, da sam gorje svršio nego što sam 

započeo ... Ali sada već nekoristi. Decretum est: Mar- 
šalsku palicu drugomu ću predati, a ja idem medju 
filistre — oženit ću se. 


MILIVOJ. 


No, no; samo ne tako naglo... A sada nam reci: 
s kojom si plesao cotillon? 


ARTUR. 

Molim, ja nisam samo plesao, — ja sam vodio 
cotillon. A kako? — to će zlatnimi slovi biti zabilje- 
ženo u ljetopisih naših zabava. I najumjetniji vrtlar 
ostao bi zasramljen, po kakovih sam ja kombinacijah 
vio vience od svojega živoga evieća. | 

MILIVOJ. | 
A pokazaše li se zahvalnimi gospodje? 


ARTOR. 

I te kako! Nijedan maršal svih evropejskih voj- 
ska nije tako nakićen... Sve vele i male vlasti pohi- 
tiše, da me odlikuju, 

MILIVOJ. 


A kraljica plesu bijaša koja? 


ARTUR. 

Koja druga, nego Olga. Ti znaš, da je ona sunce 
zviezdovlju našega boljega družtva; a ja — mogu reći 
— bijah joj tu večer prvim planetom. — Oh kako bi- 
jaše liepa! | 

RADOSLAV ustane. 


. Gospodo, vaš sluga. 


MILIVOJ. 
Kamo? 

RADOSLAV. 
Moram ići. (Rukuje se s Milivojem, a Arturu se samo nakloni i ode.) 


ARTUR. 
Što bje ovomu čovjeku? Zašto ode tako naglo? 


MILIVOJ. 


Valjada po poslu. 


ARTUR. 
Neprogovori dalje ni rieči. 


MILIVOJ. 
On se nerazgovara niti uviek niti sa svakim. 


ARTUR. 

Možda mu moj razgovor nebijaše po ćudi... Da 
ga budeš navratio na pandekte... Taj tvoj učenjak 
baš osobito učtiv nije. Te vrsti ljudi čini mi se kano 
mudre knjige u svinjsku kožu vezane ... Već mi se 
jučer nemogaše sviknuti... Fadian, — kano svi ti 
knjigožderi. (Uzme sa stola bilježnicu Radoslavovu.) Nuto! opet ova 
bilježnica. 

MILIVOJ. 

Raztrešenjak, — opet ju je zaboravio... A sada 
mi reci, Adonise moj: što je to s tobom i s Olgom? 
Već sam čuo sve. Ove su saisone valjsda u modi crnke 
modrih očiu. 


ARTUR. 
S Olgom ja imam veoma ozbiljne nakane. (Prevraćajuć 
bilježnia.) ... Dakle pjesnik — taj prijatelj tvoj? 
MILIVOJ. . 


| Daj mira tomu... Veliš, da s Olgom imaš veoma 
ozbiljne nakane. A Arabella? 

ARTUR 
zatvoriv bilježnicu. 

Gdje je ob ozbiljnih poslovih govor, tamo njoj nije 
mjesta. Ti znaš tu smušenu djevojku, — tu izhlapljelu 
opaticu, kojoj je nekoč najmilijim parfumom bio tamjan 
crkveni, a sada medju djaci puši cigarete te već nalazi, 
da od gospodina katekete i sestre Filomene ima i za- 
nimivljijih ljudi na  svietu. (Opet otvori bilježnicu) Poslije 
stihovah dolazi prosa. 


MILIVOJ. 
Ali ti si toj djevojci dosada revno dvorio, i kako 
vele, ona te ljubi. 


ARTUR 
zatvoriv bilježnicu. 
Ona neljubi nikoga, — ni samu sebe. Ona bi 
možda ljubila, da ju ima tko podučiti. 


MILIVOJ. 
Arture, ti si zla jezičina, — ti si nepravedan. 
Tomu je cvietku oskudievalo sunca niege majčine; k 
tomu skok iz kloštra u sviet. — Arabella je dobra 


djevojka. Uz nju te i poštenje veže ... Okani se Olge; 
— Olga nije djevojka za tebe. 


ARTUR. 


Ja znam, da mi Olga ni sklona nije. Veli, da sam 
čovjek bez morala i bez duha. Ali nadam se, da ću 
umilostiviti tu svoju strogu sudinju. Samo se odvažno 
treba primiti posla, i to što prije. Ti brani , Arabellu, 
koliko ti drago: ja se je odričem, a od Olge“se od- 
vratiti nedam. Sjutra idem tamo, a prekosutra na svoje 
imanje. (Ustane.) Ako se medjutim nevidimo, da si mi 
zdravo ... Ali da — ova knjižica. Evo ti je. (Pruži mini 
voju knjižicu, koji ju primi.) “ : 

MILIVOJ. 
Što si dakle našao u njoj ? 


ARTUR. 


Nisam ni tražio ništa. Mene nezanimlju ničije tajne. 
Samo sam pismo motrio... Veoma pedantno pismo!.. 
S bogom! (0de.) 


MILIVOJ za njim. 


S tim pedantom imat ćeš ti još posla. (Vrati se «s bi- 
lježnicom u ruci i sjedne) A sada mi valja smisliti štogod za 


Olgu .. Veseli me, štoje djevojka ovako ozbiljno prionula 
učiti hrvatski. Reče, da joj nedajem onako suhoparnih 
zadaća, kano kakov stari školnik. (Padne mu pogled na bilje- 
žnicu.) ... Gle!.. nikada bolje! (Otvori bilježnicu.) Ove fan- 
tazije Radoslavove i onako su njoj namienjene... Ovo 
neka joj budu zadaće ... Nu s ovakovim ekstraktom 
valja mi, kano liečniku, postupati obzirno ... Pet li- 
stova, pet doza; — a na svakisneka mi napiše odgo- 
vor... Ah! kako ge je to prekrasno desilo!.. Neće li 
se još moja ptičica uhvatiti u ovo pruglo? — Hoće li 
se obistiniti tajna moć simpatija?... Da vidimo! 


(Zastor_ padne.) 


ČIN DRUGI. 


a 


PRIZOR PRVI. 


Soba u kući Dobrovojevoj. 
TOMKO, poslije OLGA. 


TOMKO 


sam u livreji, držeć list u ruci, nakon opetovana kucanja udje u sobu i ogle- 
dajf#ić se na sve strane. 


Nigdje nikoga. (Stane pred zrcalo.) Nije loše ... Ovako 
gi Tomko, ono što Si. (Nakašlje se. Olga udje u sobu.) 


OLGA. 
A! Tomko... pak u livreji? 


TOMKO. 

Da gospodjice; nešto malo; onako, kako se može. 
Dužnost je družinčetu, da čuva i ugled kući, kojoj 
služi. A i istina je živa: što čovjek od sebe stvori, 

ono jest. 
OLGA. 

A koje je dobro? 


TOMKO. 


Nije hvala bogu nikakovo zlo. Od njega vas bog 
branio, dobra gospodjice... A sada: Sluga sluge va- 

šega najpokornijega polaže ovaj list na 'koljena vaše 
prevedre ljepote. (Preda joj list.) 


OLGA otvarajuć list. 


Liepo, Tomko moj; vidi se, koga služiš. 


TOMKO. 
Pravo rekoste, gospodjice. Kod takova gospodara 
čovjek ne samo da se prehrani, nego se i pošteno uči. 
Poslije takove službe čini mi se da bih bio za kraljeve 


dvore... Dopustite, da opazim, da list ljubicami miriše. 


Tako moj gospodar zna, što koga ide. 


OLGA 
gledajuć u otvorenu zadaću. 

To si ti sa svojim gospodarom, kako vidim, za- 
dovoljan. 

TOMKO. 

Podpuno. Ima i on, dakako, svojih mušica; ali 
gospodi liepo pristaje, da ih imaju, a slugam, da ih 
trpe. Kadšto mi, dakako, nemože biti pravo! Kada 
se, na priliku, sluga u izvanrednoj službi sye prije 
podne trudi, da gospodski objed sgotovi, da pokaže što 
i tuj zna, da osramoti kojekakove kvaričorbe, tobožnje 
franceske kuharice, od kojih da bog oslobodi svaki zdrav 
želudac, — a gospodar ode drugamo na: objed: te 
mi dakako nemože biti pravo... Pak onda, što 
ose tiče Akteona; — vi ga poznate,. . . našega psa 
Akteona ? | oo. 


OLGA x. 


gledajuć sveudilj u zadaću. 
Kako nebi? 
TOMKO. 
Eto vidite! Pak onda naleti kakovogod prostačko 


Jurković : Dramatička djela I. O 

pseto, pak mi ga izkolje: dva mu se zuba poznaju u 
lievom uhu, — a ja gospodaru velim, da to nesmije 
biti; ono prostačko pseto da valja prijaviti... 


OLGA. 
A on? 
TOMKO. 
On se samo smije... Pak onda, da takovu psu, 


kano što je Akteon, valja za zimu skrojiti dolamicu, 
kako ju imaju drugi psi gospodski... 


OLGA. 
A on? 

TOMKO. 
On se samo smije. 


OLGA dignuv glavu. 


A, a! Kako bi se on tomu smijao? Čekaj samo. 
Kazat ću ja njemu, da se tako ozbiljnim stvarim neima 
smijati... A sada idi, Tomko. Moj pozdrav tvojemu 
gospodaru, i predaj mu ovo; pak mu reci, da smo ga 
već željni vidjeti. (Dade mu zapečaćeno pismo i rukom znak, da ide. 
Tomko ode; a ona, gledajuć list) Ovo je treća zadaća... Čudno- 
vato! Da nisu zadaće, mogle bi proći pod najvatrenija 
ljubavna pisma... A jesu li i moji odgovori sbilja samo 
zadaće?... I koliko sam rada, da glavom radim, 
čini mi se, da mi izdajničko srdce, i koliko ga stražim, 
pri tom poslu pomaže. Taj nevaljali šaptalac čini mi 
se, da mi kradomice prišapćuje gdješto, čega nebih 
rada rekla... Hoće li opaziti sestrić Milivoj? — Neće. 
Ta to su zadaće... Ah! kako ih rada pišem. Ali evo 
majke. (Adela dodje u sobu.) 

PRIZOR DRUGI. 
ADELA i OLGA. 


ADELA. 
Što ti radiš, diete moje? (Opaziv pismo) Kakovo je to 
pismo ? 


OLGA. 
Moje hrvatske zadaće od sestrića Milivoja. 


ADELA. 

Dobro, diete moje. Te vježbe sasvim su mi po 
ćudi. Kći Šišmana Dobrovoja valja da je više nego 
samo imenom Hrvatica. Mladi ljudi hvale mi te, da 
govoriš svoj jezik izvrstno. I na plesu bijaše spomena 
o tom. | 

OLGA. 

Majko draga, nemoj mi spominjati toga plesa... 

Zašto si me silila, da plešem s onim čovjekom ? 


ADELA. 


A zašto ne? Što ti je tako omrznuo Artur? A dvo- 
rijaše ti svu večer najizvrstnijom udvornosću. To se je 
opazilo — i ne bez zavisti... Artur je momak mlad, 
liep i bogat. Katon mi kazuje, da vas grad tim bukti ; 
da u družtvih, kamo ona dolazi, i nije drugoga razgo- 
vora, nego o tom. 


OLGA. 


A Katon prispieva u sva družtva... Majko, ja za- 
zirem od te ženske glave, i ako nam je tobožnja kući 
prijateljica. Ona je nepouzdana značaja; a Artur je meni 
čovjek dosadan. Ona mirisava glava; onaj monokle ; 
njegova koketna nošnja, afektirani govor, — sve mi je 
to mrzko. On je, majko: lutka bez duše. Pak k tomu 


promisli majko: Sirota Arabella! 
* 

ADELA. 


A što je tebi do Arabelle? Ti joj ga nepreotimaš> 
već te on traži. 


| OLGA. 
On mi se namiće. 
ADELA. 


A stotina drugih pemetnih im to bi jedva 
dočekale. Nebudi takova, diete moje... (Milivoj se ukaže na 


vratih s kitom cvieća u ruci.) 


PRIZOR TREĆI. 
PRIJAŠNJE i MILIVOJ. 


OLGA spaziv Milivoja. 
Ah! Milivoj... Kako to? 


MILIVOJ. 


Niste me dugo čekale. 


OLGA. 
Zar ti je već rekao Tomko ? 


MILIVOJ. 
Upravo ga sretoh ... Dobro jutro tetice; dobro ju- 
tro Olgice. (Pružajuć Olgi cviće) I ovo evieće pozdravlja 
kraljicu svega ovieća. 


OLGA 
primajuć cvieće. 


O ti ljubezni laskavče! > 


ADELA. 


Milivoj. je mladić udvoran; — tako i valja; a k 
tomu treba da se i odkupi, što nas je ovo nekoliko 
dana zanemario . . . IZvoli! (Ponudi mu stolicn.) | 

MILIVOJ. 


Istina; nevidjesmo se od onomadnjega sastanka na 
šetalištu... Sbilja, Olgice! Netko se jako kaje radi 
svoje nespretnosti. Volio bi, da je sebi odporio komad 
kože... | 

| OLGA. 
Koju bi ti teže zakrpao, nego ja svoju opravu. 


ADELA. 
A propos, Milivoje; kamo tebe na plesu? 


MILIVOJ Olgi. 
Kojemu ti bijaše kraljica. 


OLGA. 
A tko ti to reče? 


MILIVOJ. 


Samo Njegovo Veličanstvo kralj i prvi tvoj one 
noći, planet, radi kojega za sve druge bijaše tu noć 
pomrčina sunca, — Artur. | 


ADELA. 


Ti si zloban, Milivoje. Ja Artura moram braniti. 
Njegova je zasluga svakako veća od zasluge onih, koji 
ostaše liepo kod kuće. Uzalud očekivasmo i tebe i tvo- 
jega novoga prijatelja... Da sbilja! Reci nam štogod 
pobliže: Tko je taj mladi čovjek, (Olga ustane i uzme u ruke šu- 
pljikanje te, zauzev opet svoje mjesto, radi.) -—— ozbiljna lica i uko- 
čena držanja, nalik mramornomu Apolu? Da nije onih 
živih, krupnih očiu, koje su mu'... neznam reći ka- 
kove... 


MILIVOJ. 


To će možda Olga znati. 


OLGA 
gledajuć u posao, 


Zašto upravo ja? 
MILIVOJ. 
| Pustimo dakle te neopisive oči, pak govorimo ob 
ostalom čovjeku. Pitate me: tko je taj čovjek? — Bio- 
grafije počimlju obično: kada se je i gdje se je tko rodio ; 


tko su mu bili roditelji itd. — Ja od svega toga malo 
znam... Radoslav Umiljenović. — to mu je ime... 
ADELA. 


To znamo. Ime nije prama čovjeku. 


MILIVOJ, ' 

Rodio se je, čini mi se, ovdje; ali se je već dje- 
tetom odselio s otcem, koji mu bijaše — ako se ne- 
varam — činovnik. Je li plemić: to neznam; ali ple- 
menit jest. Ja se s njim upoznah tek za sveučilištnih 
nauka u Beču. Bijaše biser medju nami. Svi ga cje- 
nijasmo; a medju malo njih obra i mene pouzdanim 
drugom. Proučiv ga, nemogoh da ga neobljubim. U tom 
značaju ima nešto, čemu za dugo nitko (Pogleda Olgu.) 
odoljeti nemože. Svršivši nauke, ode nekoj vele od- 
ličnoj obitelji za odgojitelja. U to vrieme postade dok- 
torom prava, načini druge potrebite izpite i dodje za 
mia ovamo... To je sve. 


| OLGA. 
o To je okvir bez slike. 
ma “5 MILIVOJ Olgi. 
!. > Ti dakle nisi zadovoljna? 
OLGA. 
gledajuć sveudilj u posao. 


Zašto ne? Ja samo velim, da je to opis vanjskih 
odnošaja, a nipošto slika čovjeka: : 

MILIVOJ: 

Ti bi dakle rada zavirila malo i u dušu tomu 
čovjeku? — To nije lahko. Tvoja majka — ona se je 
na ona dva krupna oka već počela nazrievati u kameru 
obskuru, u kojoj se ta slika nalazi. 


ADELA. 

Ah! tko bi riešavao te zagonetke? Meni se ne- 
ljube takovi karakteri, pred kojimi čovjek stoji kano 
pred kakovimi sfingami, — kano pred kakovimi veli- 
kimi znakovi pitanja... 

OLGA 
gledajuć u posao. 


Kano pred knjigami sa sedam pečata zatvorenimi. 


MILIVOJ. 


Pak koje se pravim ključem ipak tako lahko 
otvaraju. 


| ADELA. 
Reče, da je bio odgojiteljem... Dakle je siromah. 


MILIVOJ. 
Da, imetka neimaj nešto malo. Ali kod ljudi 
njegove vrsti o tom se i nepita. " 


ADELA jedko. 

Dakako: o tom se i nepita. Za to je najlašnje. 
Treba bacati udicu dotle, dok se neulovi koja zlatna 
ribica. | 

OLGA. 

Ali majko! ... 

ADELA. 


O! znam ja tu mlađu gospodu, kojih se srdca pa- 
vijaju ključevi novčanih blagajna. 

MILIVOJ. 


Za ovoga se, tetko, varate. Što druge privlači, 
njega bi odbijati moglo. | 


ADELA. 

O! samo ne suviše krieposti ... Ja u nju nevje- 
rujem. 

OLGA. 


Ali majko!... 


MILIVOJ za se. 


Ova zlatna ribica već je, čini mi se, udicu progutnula. 
(Glasno) Olga ima pravo. Ta sumnja je prećerana ... 
U ostalom, (Digoe se.) što ja tuj čevrljam, kano da nisam 
liečnik, već vlastnik kakove poslovnice za sklapanje 
ženidaba ... (Ozbiljno) Vaše zdravlje, gospodjo tetko ? 


| ADELA. 
Osim malo migraine, dobro. -— 


. MILIVOJ. 

To je od jugovine... (Ogi) A vaše, gospodjice ? 
Ručicu ovamo! (Obadje joj bilo) Sve dobro!... Ura dobro 
ide; a ovo kazalo (Gledajuć joj u lice) — ovo kazalo kaže... 
kaže... 


OLGA. 


Kaže, kaže... da ti odviše govoriš; a to nedoli- 
kuje liečniku. 


MILIVOJ. 
Pravo imaš. (Pogleda na uru.) Jedanaest ura. Valja mi 


se žuriti. 
ADELA 


Ti ćeš danas objedovati kod nas. 


89 


: MILIVOJ. 

A što će reći moj kuhač?... Tetko, pribavite mi, 
ako boga znate, kuharicu; jer će me inače onaj čovjek 
ubiti svojim brbljanjem okolo toga kuhanja. 

uhiti. 
Pravo ti je... Ženi se. 


MILIVOJ. 
Eh!... O tom drugi put... Dakle doći ću. S 
bogom! (0de.) 
ADELA. 
Ljubezan mladić... Šteta! 


OLGA. 
Ja bih ga pojela, da mi nije sestrić. 


ADELA. 
A sada, diete, na posao! Ti k svojoj zadaći, a ja 
u kuhinju... Pak onda onaj komad opetuj na klaviru 
još nekoliko puta... Hajde, srdce moje. 


OLGA oklievajać. 
A kako ono reče, majko, da mu se zove PAŠI 


ADELA zlovoljno. 

Neopominjem se više... A što je tebi do toga? 
Pazi, što ti velim, diete moje. Straži dobro misli svoje 
i srdce svoje. Nepolieći za nepoznatim. Okani se romana 
i zapamti si triezne stare istine: Bolji _je svračak u 

ruci, nego | sokol u planini. Nije vrag onako crn, kako 

a prave i: “Nije sve zlato što se sjaji... Ti me ra- 

zumiješ. (Netko dolasi.) Evo nam otca. (Dobrovoj i Katon s molitve- 
nom knjigom stupe u sobu.) 

PRIZOR ČETVRTI. 
PRIJAŠNJI. DOBROVOJ, KATON i poslije MILIVOJ. 


ADELA 
iduć u susret Katoni. 
Dobro nam došli, draga Katon. Vi uviek dolazite 
u pravo vrieme. | | 
KATON. 
Vraćajuć se iz crkve, sastadoh se s gospodinom 
Dobrovojem. 
DOBROVOJ. 
I dodjosmo zajedno. Ja bijah u sudnici. 


ADELA Katoni. 
Izvolite sjesti, gospodično Katon. (Sjednu svi, osim Olge. 


DOBROVOJ. 


0! da si ga čula, ženo. O! da si ga čula kćeri. 


' ADELA. 
A koga to? 
| . DOBROVOJ. u 

Mladoga odvjetnika, čudovište od govornika. Sav 
sviet ode razplakan, kako ga je branio. Pred tom re- 
čitosti morala bi popađati sva vješala svieta; — može 
se kazati: pobjeditelj. smrti! ... Onaj glas; 'ona kra- 
sota i bogatstvo jezika; umjetnost forme; neodoljiva 
sila dokazivanja; gorostasno! Velim vam: — Cicero 
redivivus! ae od | 

ADELA. 


Ali tko, za boga? 


DOBROVOJ. 
Mladi odvjetnik, Radoslav Umiljenović. (Olgi se otme 

glas rađostna ganuća. Otac ju pogleda) — dika našega barreau-a. 
— 0! bio bih ga poljubio! 
KATON. 

Da. U vrevi svieta, što idjaše iz sudnice, neču- 
jaše se nego njegovo ime. — Krasan mladić! To sam 
ja već neki dan rekla; — neka posvjedoči gospodična 
Olga, da sam rekla. 


ADELA. 
Što bi svjedočila Olga? Ona ga je samo dva puta 
vidjela. E | 
DOBROVOJ. 
Ženo! — kažem ti... 


ADELA. 
Dobro, dobro. (Ogi) Ti, Olgo, idi izradjivati svoju 
zadaću. (Olga, uzam sa stola pismo, ode.) — Ti sl Šišmane, da 
nereknem više, neoprezan. — Što ideš s tolikim za- 
nosom govoriti o mladiću pred djevojkom ? 


KATON. 


Da. Gospodin Dobrovoj igra se žigicami okolo 
puščanoga praha. 


ADELA. 


Nebih ništa rekla, da nisam već onomadne spazila, 
kada im se pogledi susretoše; — a ja znam te po- 
glede... | 


KATON. 
Ofi ja znam te poglede. 


DOBROVOJ. 


Pak što za to? Zar se nismo i mi tako gledali i 
sgledali. Pusti il, neka se gledaju, — bože mvj.. 

ADELA. 

Tebi je do šale; a mene to veoma smućuje. Valja 
da nećemo za volju svakima crnima ili modrima očima 
mienjati svojih osnova. Artur se je ozbiljno približio 
djevojci, i njega scienim da se valja držati. 

> KATON. 

Dakle Artur? Eto vidite; moj sinoćnji patience 

pogodio je. 
DOBROVOJ Ađeli. 
Ti se, kako vidim, držiš teorije o ,prvoj sreći“. 


ADELA. 
Ja samo to znam, da je mlada djevojka kano nova 
knjiga. Ako joj samo dva lista prorežeš — već pod 
novu proći nemože. 


DOBROVOJ. 


Dakle Artur? — A hoće li to biti potka za ovu 
našu predju? 


ADELA. 


A zašto ne! Mladić je čestit, dobra roda, pristao, 
uzor učtivosti, od kojega bi se toj družtvenoj krieposti 
mogao učiti mnogi naših mladih ljudi. 


DOBROVOJ. 


O da! On svoj posao razumije bolje od drugih. 
Na jabuku smjerajuć, i plotu se klanja. 


KATON, 


Valjan mladić, gospodine Dobrovoju ... To 'neve- 
lim ja, — to vele svi. 


DOBROVOJ. 
U vas se, draga Katon, nadje hvale za diškića 

. KATON. 
Eh, što ćete? U mene je srdce takovo. Nemogu 
reći o nikom zla; a što se napose tiče Artura ... Pak 
onda, — to se već raznielo po svem gradu. 


ADELA Dobrovoju. 
Eto vidiš, da je knjiga već narezana ... Dakle 
znaš što. Ovih dana je rodjen dan O'gin. Prirediti ću 
malu zabavu, i na nju hoću da bude pozvan i Artur. 


DOBROVOJ. 


Dobro. Ali da je kakogod moguće pozvati i onoga 
drugoga... 


ADELA. 
To nemože biti. 
DOBROVOJ. 
Oni pogledi... rekla si i sama. — Tuj je knjiga 


ne samo narezana, nego i čitana. 


ADELA. 


Nemožeš, čovječe božji; — nije nam još nikada 
bio u kući... Ali ste vi mužkarci nespretni ! 
mm : 


DOBROVOJ. 
Imaš pravo. 


ADELA. 


Kano obično... A sada mi valja prigledati objedu. 
(Katoni) I vi ćete, gospodično Katon, objedovati kod nas. 
(Dobrovoju.) Zabavi medju tim, Šišmane, gospodičnu. (Milivoj 

udje.) Ali evo nekoga, tko te može bolje zamieniti. (Izidje.) 


DOBROVOJ 
, (< pruživ ruku Milivoju. 


. Tu zamjenu, uvjeren sam, da će rado stic go- 

spodična Katon... Treba mi i onako đo objeda nešto 
napisati. Ja vas dakle ostavljam. (0de.) 


PRIZOR FETI. 
MILIVOJ i KATON.. 


KATON. 


Nikada bolje, doktore. 


MILIVOJ 
izvadiv iz džepa i otvoriv Olgino pismo. 

Samo mi dozvolite, da prije ovo pročitam. (čita za se.) 
Odgovor na drugu zadaću... Gledaj ti, gle! kako se 
je ono srdašce razgrijalo . .. Radoslavova bilježnica dje- 
luje. (Spravi u džep pismo. Glasno.) Sada izvolite, gospodično 
Katon. 


KATON. 
Rekoše li vam, da sam vas tražila ? 


MILIVOJ. 
Rekoše; a što je? 
KATON. 
Nesgoda za nesgodom!... Recite mi, doktore: 


Nije li danas već petnaesti? 


MILIVOJ. 
. Upravo petnaesti. 


KATON. 

Za boga! Moj roccoco collier! — moj zlatni roccoco 
collier sa devet krupnih zrna bisera, što mi ga ostavi 
tetka. Evo ti“ reče na umoru ,diete moje. U njem 
sam se vjenčala ja, pak želim, da se vjenčaš i ti“... 

MILIVOJ. 
Do biesa! gospodično Katon. Vi dakle... ali da: 
rekoste mi već, da se nećete udavati nikada. 


KATON. 
I neću... Ali moj roccoco collier! 


MILIVOJ», 
Razumiem vas, gospodično Katon; — samo kada 
nije ništa gorjega. 
KATON. 


Ali to nije sve. Znate, da zlo nikada nedolazi 
inokosno... Ovaj čas se upravo zavadiše Dobrovoji.. 


MILIVOJ. 
Oho! To u ovoj kući nije običaj. Vi se možda sj 
izraziste, gospodično Katon ? 


KATON. 
Ah, prodjite se. Tko bi uviek smagao prave iz- 
raze?... No —- popravdaše se, preriečiše se, kako 


hoćete, — neslažu se. Ona hoće da uda Olgu... 


MILIVOJ naglo. 


Za koga? 
KATON . 


Za gospodina Artura; a suprug se tomu protivi; 
a medju dvie vatre evo dospjeh ja. Nesretni mladić, 
prije polazka na svoje dobro, dade mi ovaj list (Izvadi is 
. kose list), da ga tajno izručim gospodični Olgi... Kako 
ću? — Predam li ga: zlo; nepredam li: opet zlo... 
Vi, dragi doktore, prijatelj i rodjak obitelji, svjetujte 
me, što da radim? — Reče, da će pra i više _ puta; 
— ito sve, da predam ja. 

MILIVOJ za se. 


O čekaj, nevaljalče! (Glasno) Gospodično Katon, vi 
toga lista predati nećete, nego ćete ga ostaviti meni. 
I one druge, što vam stignu, vierno ćete izručiti meni. 
Zašto to biva: doznati ćete poslije; a sbiva se samo u 
interessu one čestite obitelji... Hoćete li? 


KATON. 


Hoću; evo vam prvoga. (Dade mu list.) 


MILIVOJ ogledajuć pismo. 


Gospodično Katon, — ovo je pismo otvarano. Toga 
niste trebali činiti... Nerecite, da niste. Evo vidite, 
kako ste ga opet zatvorili (Otvori pismo.) , . . U ostalom, 
roccoco collier bit će danas izkupljen. 


i 


KATON. 

Hvala, dragi doktore. — Osim toga imam vam 
kazati, da za rodjen dan Olgin Dobrovojevi upravo 
sada zaključiše prirediti večernju zabavu, ka kojoj od- 
lučiše pozvati Artura. Bili bi pozvali i mladoga od- 
vjetnika, koji se je tako proslavio; ali gospodja pri- 
govori, da ga još nebijaše u kući. 


OLGA 


pomoliv glavu na vrata. 


Izvolite k objedu. (ode) 


MILIVOJ 
: x prieteć Katoni. 
Dakle, kako rekosmo: listove sve k meni; pak ni- 
komu ni rieči... inače... 
KATON >: | 
staviv ruka na usta. : : 4 za 


Kano grob! kon 


t i 

MILIVOJ. 


Vi sada idite. Ja ću odmah doći za vami. (zprativ ju 
i vrativ se.) Da brzo vidimo. (Raztvori pismo i pošto je poduže unj gle- 


dao, udari u smieh) Ha, ha, ha, — prekasno!... Ali, nije 
moguće! (čita dalje.) Jest, duše mi... plagiati iz bi- 
lježnice Radoslavove!... Ipak je kukavica. . . 


Sva sreća! .. Kako bi se ljuto bio osramotio, kađa bi 
ih Olga uzela sravnjivati s mojimi zadaćami... Ta ga je 
sramota minula; ali... Čekaj maloi... Neće li se od 
ovih niti dati saplesti mrežica, da u nju, ako uztreba, 
ulovimo toga našega leptira?... Vidit ćemo... (Spravi 
list u džep) Radoslava ću potražiti što prije. Po što po 
to mora samnom ovamo. Tuj se dugo oklievati nesmije. 
Ovaj vjetrogonja sbilja navalio, da osvoji djevojku... 
Da Radoslav onu večer pozvan bude, biti će moja briga. 


OLGA na vratih. 
Ali Milivoje! Izvoli. 


MILIVOJ za sc. 


Tomu Faustu ja ću biti Mefisto, ne da Upropa+ 


stimo, nego: da spasimo ovu Margaretu. (Glasno) Evo me, 
(Uzme Olgu pod ruku i odu.) 


(Zastor padne.) 


i 


Jurković: Dramatička djela I. T 


ČIN TREĆI. 
Stan Dobrovojev. 


_—————' 


PRIZOR PRVI. 
OLGA sama. 


OLGA 
sjedeć kod pisaćega stola i u zadaćnicu pišuć. 


Zaključak nevalja. dzbriše i opet piše) ,Hotjela“ nije do- 
Sta. (Malo misli, pak opet piše i prestane) . .. Ovako će biti do- 
bro: ,Sada bi hotjela, sada bi — smjela biti an- 
gjeo tvoj"... Ovomu neima prigovora... Ovo, ses triću 
Milivoje, nemože biti manje od ,izvrstno“... Ovo je 
srdcem radjeno... A kako i nebi? — (Šepćuć) Danas 
će on doći. (Stavi prst na usta.) Pst! (Spravi zadaćnicu u ladicu te, 
dignuv se, stane pred zrcalo i namješta si vrpcu oko vrata i kosu.) .. Gleda 
li on na ljepotu?... A jesam li ja liepa?... Milivoj, 
doduše neveli drugčije nego ,liepa moja sestričn o“ ; 
— ali što Milivoj? ... I drugi kažu: ,liepa gospo- 
dično“; — ali on na to negleda. Ni ja nebjeh zado- 
Voljna okvirom; pak zašto da bude on?... Sve bih 
mu rada pokazala! ... Moje knjige. (Ode k etagčru) Ovu 
mora vidjeti, (Uzme jednu knjigu) — i OVU, (Uzme drugu.) | Ova 
dva albuma, (Uzme i nje i položi na stol izpred kanapea te se vrati.) 
i moje risarije, (Uzme ih) i moje muzikalije; (Uzme i nijh i 

sve položi na stol.) pak onda moje cvijeće: (Ode k prozoru i redi 
ovieće, pak odstupi od prozora) — SVe ... Sve! ... Neka vidi 
sav život moje duše. .. To će ga zanimati ... Ali ću 
i ja svom pazljivošću gledati, da izvabim od te sfinge 
što više odgovora i na ono, što ja pitati imam. (Pristupi 
opet k prozoru.) Odavle imaju doći, — i to skoro doći... 
Danas je trg veoma živ... Ono su dva mlada čovjeka, 
— ali nisu oni... Gospodična Katon ide iz crkve... 
Ono je cvjetarica, kod koje Milivoj kupuje cvieće. 

(Živahno.) Arabella! .. Evo je ovamo... Draga moja Ara- 


bella! ... Ali... Ništa za to: Neka gai ona vidi. (Istrči 
pred nju.) 


PRIZOR DRUGI. 
OLGA, ARABELLA i poslije ADELA. 


OLGA 
uvodeć Arabellu. 

Ti nevaljanko! (Stane pred nju.) Pogledaj mi u oči!... 
(Veelo) One se smiju... te moje liepe, crne, blagohotne, 
milogledne oči ! (Poljubi ju) ... Sjednimo. Ti se dakle ne- 
srdiš na mene?... Kako te dugo nebijaše, već miš- 
ljah... 

ARABELLA. 

Ja da se srdim? A zašto ? 


OLGA. 
Mišljah radi posliednjega plesa, — radi Artura. 


*e 


' ARABELLA. 


Ha, ha, ha! Niti najmanje. Ti nisi. kriva, a ja sam 
svojega nevjernika kaznila. 


OLGA. 
A kazan bijaše? 

ARABELLA. 


Čuj! —- Odprativ tebe doma, povrati se u dvo- 
ranu. Zabava, kano što u to doba biva, okrenu prav- 
cem slobodnijim. Arangeur poviknu: ,,Još jednom bi- 
raju gospodje!“... Ja skočih u vir plesa, obigrah dvo- 
ranu sedamnaest puta, izmjenih sve mladiće, samo 
njega ne. Zabava kipljaše kano čaša šampanjca, i ne- 
tko opet poviknu: ,K stolu braćo! Šampanjea ovamo ! 
Živila naša Aspasija! Živila Arabella!“ Ja izpih jednu; 
digoh drugu i nazdravih našoj zlatnoj mladeži. ,Ciga- 


retu našoj kraljici! — Tko će ju smotati? — Neka 
ona bira!“ — Prama meni sjedjaše mladić mliečna 
lica, oborenih očiu, — mali svetac, kojemu bi bolje 


dolikovala roketa od salonskoga fraka. ,Vi gospodine!“ 
rekoh mu; a on porumeni i kano što bi učitelju re- 
kao, da nije naučio lekcije, tako meni odvrati: ,Ja ne- 
pušim gospodično.“ — ,Ja ću!“ — ,Ne ti, nego ja!“ 
skočiše dvojica i hotijahu da se posvade. — ,Danas 
nepušim“ rekoh, da ih kaznim. ,Živila naša Aspasija !“ 
— U to dodje moj ujak sav izvan sebe i strašno na- 
mrštenim licem: ,Arabello, doma!“ reče;. a ja: ,sveuči- 
lištni gradjani! disciplina mora biti“ —:i: odoh, pra- 
ćena gromkimi uzklici svojih štovatelja; odoh i — pro- 
plakah svu noć. (Izvadi rubac i obriše si suze.) 


OLGA. 


Zašto to činiš, Arabello moja? Zašto nur po- 
voda svietu, da nepravedno o tebi sudi? , 


ARABELLA. 
Neka sudi. — Takova: sam, a 'pozlatom se ne- 
služim. up oo doood.0 
OLGA. 


Koje i netreba zlatu. 2 a A 

ARABELLA ganuta. 

Hvala ti, Olgo. Ljubi me, kakova sam, — ja drug- 
čija biti nemogu. Po mene je bolje počiniti novu buda- 
laštinu, nego se kajati za staru. Kajanje vriedi onda, 
kada mu je plodom preobraženje. Ostavimo tu jaku krie- 
post jakim mužkim duhovom,, — na primjer _ mojemu 
Arturu. | 

OLGA. 

Dakle se je pokajao ? 


ARABELLA. 


O da! Obukav kostriet, otišao u pustinju, glavu 
si pepelom posuo, i odanle piše pokorničke psalme. 


, OLGA. 
Dakle ti je pisao ? 
ARABELLA. 

oJest, nekoliko puta, i to veoma smiešno. Moj 
polichinel prometnuo se troubadourom ; od onih gajda 
načinila se čista lira; udario u žice najtanje senti- 
mentalnosti... Ah! Olgo moja... neboj se: On samo 
može biti moj ili ničiji. Taj leptir oblieće kojekakovo 
cvieće, ali se napokon mora vratiti svojoj koprivici. 


OLGA za se. 


Uboga djevojka! 


ARABELLA. 
Njega samo ja izpričati mogu, — nitko drugi. Ne- 
stašan je, lahkouman je, — upravo kano ja. 
OLGA. 


"Oh! Arabello moja. Kako si ti dobra; kako ple- 
menita; kako iskrena!... A ja? 

ARABELLA. 
Ati? 
OLGA. 
Ah, da znaš! (Spaziv kroz prozor, kuda je za razgovora s Arabel- 
lom češće kradom oko bacala, Milivoja i Radoslava.) Ali evo ih! (Skoči 


prama srednjima vratima i otvori if.) Majko ! 


ADELA unišav, 
Što je? 
OLGA. 
Evo naših posjetnika. 
ADELA 
Gle! Arabella. (Uzamši Olgu na stranu, tiho) Što Si tako 


uzrujana? To se nepristoji ... Budi mirna, sa strancem 
ljubezna, ali — rezervirana. (Milivoj i Radoslav unidju na pobočna 


vrata s desna.) 


PRIZOR TREĆI. 
PRIJAŠNJI. MILIVOJ i RADOSLAV. 


MILIVOJ Adeli. 


Draga tetko! Moj prijatelj zamoli me, da mu pri- 
bavim sreću ovoga posjeta. 


ADELA. | 

Prijatelji našega_rodjaka i naši su prijatelji, te_su 

nam uviek dobro došli. (Predstavljajuć Radoslavu Arabellu.) GoO- 
spodična Arabella, moje kćeri prijateljica. 





MILIVOJ 
predstavljajuć Radoslava Arabelli. 


Gospodin Radoslav Umiljenović, advokat, moj pri- 
jatelj. . o 


I oi soi. oN: 

ADELA. 


Izvolite sjesti gospodo. (Sjednu svi. Radoslavu) Vaš glas, 
gospodine, bio je brži od vas... Vi sliedite stope Ce- 
sarove: Dodjoste i pobjediste!... Čestitamo vam! — 
Moj muž, koji vas je slušao, da je ovdje, bili biste u 
pogibelji, da vas izljubi. A nas žena što se dotiče, 
dopustite, da vam reknem, da je vaša slava probudila 
u nas čudnovate sumnje. 


RADOSLAV. 
Koje, za boga, milostiva gospodjo! 


ADELA, 

Da li u onoga, koji toli slavodobitno brani Otele, 
nemora biti gradiva, da nekoč i sam postane Otelom. 
RADOSLAV. 

Tko se toga boji, neka se okani _Desdemona, već 
neka si traži Penelopu. 
ADELA. 
Ha, ha, ha. A gdje bi ju našao? ... Sva starina ' 
samo je jednu smogla. 
RADOSLAV. 
Ima ih. A ja ću se trsiti, da svoju nadjem. 


ADELA. 
Ali ni Desdemona nebijaše gorja od Penelope. 


RADOSLAV. 
Samo da nebijaše onoga nesretnoga rubca. 


ADELA smijuć se. 
To je upravo ono... U tom grmu zec leži. Oteli 
svuda vide te nesretne rubce . .. Moj nećak Milivoj 
kazivao mi je, da se poznate odavna. | 


* 

RADOSLAV. 

Tako je. A kako je staro poznanstvo, tako je stara 
i ljubav naša. 

MILIVOJ. 

Ni toga nisam zamučao svojoj tetki i svojoj se- 
strični. I drugo sam im koješta kazivao; a na sve moja 
sestrična zaključi: da bi ipak bilo gorje sebi kožu za- 

poriti, nego drugomu opravu poderati. 


RADOSLAV nakloniv se Olgi. 


Vi ste veledušna, gospodično. (Pogledav na ovieće) Vi 
se i cviećem bavite, gospodično? 


OLGA. 

Bavim, gospodine. 

RADOSLAV. 

I ja sam veliki prijatelj cvieću; ali njegovati samo 
sam ga pokušao, i to nesretno. Čini se, da se ti nježni 
stvorovi samo liepim rukam podaju, a da nepodnose 
tvrdoga žezla mužke vlasti. 


ARABELLA. 

Oprostite, gospodine. Onda nebi bilo vrtlara, nego 
samo vrtlarica. 

RADOSLAV. 

Dobro ime suzbiste, gospodično. Ja uzmičem ; ali 
samo za jedan korak. Jer u tom kano da je posled- 
nja razlika: da mi cviećem vladamo umjetnošću, a vi 
simpatijom duša. 


ARABELLA. 
Pak koja je u tom razlika? 
RADOSLAV. 


Ta: da je žena cvietu majka, a mužkarac mu je 
prefekt. 





105 


ADELA. 


Ta vaša razlika, gospodine, nije nego komplimenat 
našemu spolu; ali je komplimenat liep, za koji zaslu- 
žujete nagradu, koje dionikom može biti i moj nećak, 
ako je i on vašega mnienja. 


MILIVOJ. 


Bezuvjetno. Ta ja i nekupujem cvieće nego iz žen- 
ski ruku. 


ADELA. 

Uzkinite dakle, Olgo i Arabello, svakomu od go- 
spode po jednu kameliju za nagradu. (0igi) Ti Milivoju ; 
(Arabelli.) a Arabella bit će dobra ter će to isto učiniti 
gospodinu prijatelju njegovu. 


MILIVOJ. 


Prosvjedujem, tetko, rodjakinja da kiti rodjaka. 
Ja molim vas, Arabello. 


ADELA. 


Neka bude. (Olga i Arabella uzkinu po jednu kameliju i svaka svoju 
preda s ,Izvolite“ Milivoj i Radoslav naklone se i svaki svoju kameliju u 
putčanu rupicu zatakne.) 


RADOSLAV 


pogledav knjige na stolu. 


I čitanje ljubite, gospodično. 


OLGA. 
Ljubim, gospodine. 


MILIVOJ. 
O! da... Moram ti reći, prijatelju, da je Olga 
ne samo moja sestrična, nego i moja učenica u hrvat- 
skom slogu, 

ADELA. 
Na jezik materinji u našoj se je kući oduviek 
gledalo. 


MILIVOJ Radoslavu. 


Kuća mojega ujaka Dobrovoja eminentno je hr- 
vatska kuća, i u ženskom spolu. 


RADOSLAV 
pokloniv se duboko, 

Klanjam se, milostiva gospodjo. Patriotizam je prie- 
stol hrvatske žene, s kojega je ona našim srdcem 
kraljica. 

MILIVOJ Radoslavu. 


O! da vidiš, kakove moja sestrična izradjuje kra- 
sne zadaće. 


OLGA. 


To je zasluga mojega učitelja, koji ih tako vješto 
zadaje. 


MILIVOJ. 


I one vježbenice, iz koje ih crpi. 


RADOSLAV. 
A svih skupa zasluga, da se mi drugi bez svakoga 
truda nasladjujemo medom takovih pčelica. 
OLGA. stidljivo, 


O! molim, gospodine. 


ADELA Radoslavu. 


Kako to, gospodine, da nebijaste na: onomadnjem 
plesu? Vas samo: pitam. A' ukora ako je što u tom 
pitanju : to ide mojega gospodina nećaka. | 

MILIVOJ. 


Mi ćemo ga bratski podieliti. 


ARABELLA. 


Ali se valja i popraviti. 


MILIVOJ. 
Na svaki način, već za to, da se izprave nekoje 


astronomske pogreške i stanoviti bludeći planeti da se 
upute na svoju redovitu stazu. 


ARABELLA 


nakloniv se Milivoju, 


Tako mednoj pčeli neka je žalac prošten. 


MILIVOJ pokloniv se. 


Hvala, gospodično ... Mi ćemo se dakle popraviti. 


ADELA. 
Bit će nam milo. (Radoslavu) Osim ako možda niste 
prijatelj toj zabavi. U naše doba nije riedko, da su 
mladi ljudi, neznam zašto, plesu protivni. 


RADOSLAV. 
Ja nisam; premda mi se čini, da se nikada, kano 
upravo danas, nije tako krivo shvaćao značaj i svrha 
toj zabavi. (0igi) Nalazite li i vi, gospodično ? 


OLGA. 


Ja toli rado plešem, da sam se do sada ugibala 
tomu iztraživanju. 


RADOSLAV. 


Dopustite, gospodično. Vi ako u plesu uživate, a 
ono jamačno i liepo plešete; — a to je, što se hoće. 
Ples je umjetnost; ljepota je biljeg umjetnosti; a cienu 


108 


ljepoti označili su dovoljno tim, što su gracije učinili 
božicami . .. Nusvaka umjetnost ima svojih kari- 
katura. 


MILIVOJ Radoslavu. 


Živio Radoslave!... Ti ćeš još postati reformato- 
rom plesa. 


ADELA Milivoju. 
Gospodin tvoj prijatelj dobar je teoretik ; ostaje 
da vidimo, kakov je praktik. 


RADOSLAV 
dižuć se odlazka radi skupa s Milivojem. — Adeli. 

Ako me udostojite: na prvom plesu prva quadrila, 
milostiva gospodjo, neka bude vaša; (0lgi) a prva ma- 
zurka, gospodično, vaša, i — cotillon svakako... A 
sada dopustite, da vam se što bolje preporučim. (Pokloni 


86 na sve strane.) 
ARABELLA. 
I meni je poći. 


MILIVOJ Arabelli, 


Dopustite, da vas odpratimo do kuće. 


ARABELLA 
nakloni se, i rukujuć se s Olgom, njojzi u uho. 
U mene je dobro oko. (Arabella, Milivoj i Radoslav odu. Adela 
i Olga ih do vrata izprate.) 


OLGA 
vrativ se, za se. 


Ostaje, kako je pisano: ,Sada bi hotjela, sada bi 
smjela biti angjeo tvoj.“ 


_ 

ADELA. 


Ti Olgo, sada se žuri k svojemu klaviru. (Olga ode. 
Adela ostane zamišljena.) Nisam li s njim bila odviše prijazna? 
Mogoh li inače? Milivoj pravo ima. Štićenik mu nije 
sbilja čovjek običan .. . Ovo je šah kralju! — Vidit 
ćemo, čija će biti partija. 


(Zastor padne.) 


ČIN ČETVRTI. 


PRIZOR PRYI. 
Stan Milivoja Blažkovića. 


MILIVOJ sam. 


MILIVOJ 


sjedeć i pušeć, pogleda na uru. 


Čudim se, da Artura još nije.... Pisma su mu 
sva u rukuh Arabellinih. To je u redu; a pobrinuo sam 
se, da i ona bude pozvana... Dakle večeras ima biti 
ta odlučna bitka. Nadam se, da će proći bez krvi. 
Najjednostavnijom taktikom bit će moj protivnik izbijen 
iz svoje pozicije i dozvolit će mu se častan odlazak... 
Ali to nije dosta. Liepa tvrdjavica mora ostati u na- 
ših rukuh... S uspjehom onomadnjega posjeta zado- 
voljan sam. Majka se očevidno trudijaše, da mi štiće- 
nika što bolje prouči; a Olgini pogledi pripomogoše, te 
se jedan za drugim topljahu onih sedam pečata, i 
majka, rekao bih, da napokon kvjigu nadje zanimlji- 
VOM. (Čuju se kola) Evo kola. To će biti on. (Pristupi k pro- 


zoru.) Jest, — on je. Upravo izilazi iz kola. Evo ga. 
(Podje mu na susret do vrata. Artur unidje.) ; 

PRIZOR DRUCI. 
ARTUR i MILIVOJ. 


ARTUR. 


Zdravo, doktore! Ako si moje pismo primio, to 
si me se i nadao... (Sjedne) Večeras ćemo se dakle 
vidjeti ? 


MILIVOJ. 
Na svaki način. 
ARTUR. 
Nu prije toga činjaše mi se potrebnim neki mali 
razgovor... Iskreno ti izpoviedam, Milivoje, da me je 


tvoje onomadnje držanje sve ovo vrieme veoma uzne- 
mirivalo... Kada ono govorasmo ob Olgi i Arabelli, 
nadjoh te nekako neobično ozbiljnim, ponešto strogim 
i, kako da reknem... | 


MILIVOJ. 

Nikako drugčije. Dobro si rekao: ozbiljnim i stro- 
gim. Ti tomu, dakako, od mene vikao nisi, jer dosada 
i nebijaše medju nami ozbiljna posla; nu ozbiljne po- 
slove, valja ti znati, Arture moj, ja uviek razpravljam 
samo ozbiljno; a ako su poslovi poštenja, — k tomu 
još veoma strogo. 

' ARTUR. 

Neka bude... Nu što je tuj toliko ozbiljna; što 
izaziva tvoju strogost, ako se je moje srdce priklonilo 
Olgi?... Ti si, Milivoje, njezin rodjak, i za to te — 
do biesa! — nebih rado imao protivnikom. 


MILIVOJ. 
A to ipak jesam. 


ARTUR. 
“; : Parbleu! pak zašto ? sr 

MILIVOJ. 
Rekoh ti, da sam čovjek ozbiljan, koji netrpim, — 
pače više, koji mrzim, da se tko lahkoumno titra onim, 
što je meni sveto... Ti, Arture, Olgu neljubiš. 


: : ARTUR. 
Tko ti to veli? 
MILIVOJ. 
Veli mi značaj tvoj... Nu recimo, da ju ljubiš; 
ali ona neljubi tebe. 
ARTOR. 


I to se je možda popravilo. Bar se nadam, da 
sada već nebi rekla, da sam čovjek bez duha. 


MILIVOJ. 


Tako ?. Ti si prije odlazka tamo bio? 


ARTUR. 
Jesam; a po odlazku sam joj nekoliko puta pisao. 


:MILIVG8. iN 
«To nisi dobro učinio. Olga nespada u tu vrst dje- 
vojaka... A jesi li promišljao ob Arabelli? Tu dje+ 
vojku si ti neobično dugo varao. Ljudi ozbiljni, da ne- 
reknem pošteni, našli bi u. tom neku vrst moralne 
obveze. K tomu promisli, Arture, da je Arabella si- 
rota djevojka, a Pos je bogata. | 


ARTUR. ) 


Milivoje! Ja sam plemić; - _- to ođ sebe odbijani. 


MILIVOJ. 
Ti ćeš se okaniti Olge. 


ARTUR. 
Tako?... A što bi bilo, da ju ja danas zaprosim ? 

MILIVOJ. 
Ti toga nećeš učiniti. ar 


ARTUR. u. 
A tko mi to može braniti ? 


MILIVOJ. 


Ja... Ti Olge ne samo da nećeš prositi, pače ti 
ćeš joj, ako uztreba, večeras izpovjediti svu istinu: da 
je nikada ljubio nisi. > sa 


ARTUR. 
Do vraga: —- to neću! 


MILIVOJ. Eo 

To bih ti ja rad prištedio. I pardon će biti pri- 
pravan, ako u pravi čas iztakneš bielu zastavi. Uzmak 
će ti biti otvoren, da možeš reći: Tout est perdu,:“ sauf 
I honneur. | s ia 


ARTUR. 
Ha, ha, ha, — kakove su to lakrdije? Ja toga 
svega nerazumijem. Ta ti reče, da si čovjek ozbiljan. 


rćN\ 


MILIVOJ. : ' 


To i jesam; ato sei od tebe danas postići na- 
dam, — možda prvi put od kada živiš. 


Peg 


| ARTUR. soo do 

Zagonetke! ... U ostalom neka se rieše tamo. Ja 

neodustajem! Sastat ćemo se kano pošteni. protivnici. 
Pruži mu ruku.) — Večeras! | 


, MILIVOJ. 
Da — večeras! (Artur ode.) 
(Zastor padne) | 


Jurković : Dramatička djela I. 


QO0 

PRIZOR TREĆI. 


Stan Dobrovojev. S prieda manja soba, a iz nje otvoren pogled 

u drugu veću, u kojoj je prostrt stol. U prednjoj sobi Olga i 

Arabella, ova na canapću, ona u fauteillu sjedeć. Olga se na 
ruku naslonila i zamislila; Arabella slaže kitu cvieća za stol. 


ARABELLA i OLGA. 


ARABELLA 
prebiruć cvieće. 
U ovo doba godine nije ništa na odmet. (Uzme cviet.) 
I ovaj ćemo uzeti. (Uzme drugi) I ovaj. Je li, Olgo?... 
Ti si mi, Olgo, nevesela. Što je to? Pak danas? Na 
tvoj rodjen dan? A k tomu će on doći. Pak ga misliš 
dočekali bez cvieća u glavi? A on će jamačno doći 
zakićen onom kamelijom od tvoje ruke. Obkladila bih 
ge, da je nad njezinim životom bdio; da ju je brižno 
u čaši čuvao; da joj je vodu svaki čas mjenjao, — da 
joj je više nego prefektom bio... Hodi, Olgo, da te 
zakitim. 


OLGA, 


Hvala ti, Arabello. Neće mi se cvieća. Cvijeće je 
znak radosti; a moglo bi biti, da večeras i meni i tebi, 
Arabello moja, mjesto radosti uztreba utjehe. 


 ARABELLA. 


Netruj si duše tim gorko-sladkim otrovom melan- 
kolije. Uživaj čistu slast ljubavi, o koje istini sumnjati 
nesmiješ. On te ljubi, Olgo. Moje me oko nije preva- 
rilo. On te ljubi, — vjeruj mi. 


OLGA. 
Ali kada me ti nerazumiješ! 


ARABELLA. 
Al kada ti ništa nevjeruješ! ... Hajde, neka nam 

ovaj evietak kaže istinu. (Počme čupkati vjenčić cvietu govoreć: 
a—lLjubi“ — ,,Neljubi“. Adela stupi u sobu.) 


PRIZOR ČETVRTI. 
PRIJAŠNJE i ADELA. 


ADELA. 
Vi sjedite, djeco, i razgovarate se. A je li sve u 
redu? ... Olgo! Sada ti zapoviedam. S mjesta idi u 
svoju sobu i uredi si glavu. 


ARABELLA 
gladeć Olgu rukom po licu. 


To i ja velim ... Hajdemo. (Olga i Arabella odu. Adela. za- 
tvori za njima srednja vrata, vodeća u drugu sobu, a na ph očna desna vrata 
pusti Milivoja.) 


PRIZOR PETI. 
ADELA i MILIVOJ. 


ADELA uzrujana. 
Oprosti Tie (Privede ga k stolici i sjednu.) 


MILIVOJ. 


A što se je dogodilo ? 


ADELA. 


S Olgom je velika neprilika. 


MILIVOJ. 
Zašto? ... Da se nije razboljela. 


ADELA. | | 

Još gorje... Od onoga nesretnoga pohoda dje- 

vojka je sva izgubljena... Čemu si mi vodio u kuću 
onoga čovjeka ? od 


* 

MILIVOJ. 
Tako?... Ah, samo kada nije ništa drugo... 
To će proći. 
ADELA. 
Da je vremena čekati. Ali je evo do nokata do- 
gorjelo. Treba pomoći s mjesta. 
MILIVOJ. | 


Kakove pomoći ? 


' ADELA. 
Bojim se, da će večeras Artur zaprositi Olginu 
ruku. | | Le m. 
MILIVOJ. 


Po čem to slutite ? 


ADELA. 


Po njegovu govoru, kada onomadne bijaše kod nas. 


MILIVOJ. a 
A jeste li o tom štogod govorili djevojci ? 
ADELA. 
To je upravo. zlo, što jesam. 


MILIVOJ. 
Hm!... Pak mu ju podajte. 


ADELA. : za < 
Bog s tobom! kako to govoriš danas? Da ne- 
sretnom učinim djevojku ! 
MILIVOJ. 


A vi mu je nedajte. 


117 


ADELA. 

Ali kada sam svojim držanjem upravo: ja. . Bože 
moj! Tko bi se tomu bio nadao? 
MILIVOJ. 

Pak mu ju podajte. 
| ADELA. | X 
Ti si zloban, Milivoje. Trebalo bi, da me više 
štediš u mojoj nesreći. 


MILIVOJ. 
. Dobro, tetko. Ali što da učinim ja? 


ADELA. 


Odvrati Artura, da se za danas okani svoje na- 
mjere. 


MILIVOJ. 
“ Samo za danas?... Gledati ću. 
ADELA. 


Ne gledati ću... To mora biti; ili ću Olgu mo- 
rat BJ u postelju, da se učini bolestnom. 


tvor. 


Nuto, nuto! Dakle se ssbilja zaljubila . . u onoga 
drugoga ? | 
ADELA. 
O bože! 
a MILIVOJ. | 
Zar jako? 
Mo a so ADKLA. 


Ja bih ib užasno!... Pak što će biti sada? Artura 
mrzi; a onaj drugi: Pa sve zna. Kako nebi znao, 
kada se je raznielo po svem gradu... Nesretna Katon! 

MILIVOJ. 
Vidite, tetko, da dva puta dva nisu uviek četiri... 
Ali tomu nije sada vrieme ... Rekoh vam ... gle- 
dati ću. 
ADELA ustajuć. 
U tebe se uzdam, Milivoje. Budi mi prijatelj. Potraži 
ga: ali samo brzo. 


MILIVOJ. 
Idem. (oazeć) Dva puta dva nisu uviek četiri. 


ADELA. 


Vidim da nisu. (Pokazujuć mu pobočna vrata s lieva.) Ovuda. 
(Milivoj ode, a Adela otvori opet srednja vrata, Pred nju izidu Olga, Arabella 
4 Dobrovoj.) 


PRIZOR ŠESTI. 


ADELA, DOBROVOJ, OLGA, ARABELLA ; poslije AR- 
TUR, RADOSLAV i MILIVOJ. 


ADELA 
' Olgi, koja se je medjutim zakitila. 

Tako diete moje. Sada sam s tobom zadovoljna. 
Vidiš, kako nam je Arabella liepa .. . Je li stol u redu? 
(Dobrovoju.) Je li butina narčzana. Zvaš da je to tvoj 
posao. 


DOBROVOJ. | 
Sve je u redu; samo nož bijaše slabo oštar. 


ADELA. 


Tebi nikada nije oštar. (čuju e koračaji) Ali evo go- 
gti! (Dobrovoju) Izidji pred nje. (Dobrovojisidje) Tko bi to 
mogao biti? ... Waduškuje) Jedan je. (Zas) Da nije 
Samo ON. (Dobrovoj uvede Artura na desna vrata.) 

ADELA zabrinuta za se. 
Nije bio s njim. 
ARTUR 
s bouquetom u ruci, klanjajuć se na sve strane. 

Vaš sluga, gospodo i gospodje (Poljubi ruku Adeli, zatim 
01gi.) Čestitam, liepa gospodično. (Preda joj bouquet, koji ona, po- 
kloniv se, položi na stol. Spaziv Arabellu, za se.) [I ONDA tuj. (Glasno.) 
Klanjam se do crne zemlje, mia bella Arabella. (Ogledajuć se.) 
A Milivoj? Mišljah, da ću ga već zateći ovdje. Bit će 
četvrt ure, što sa svoga prozora vidjeh, gdje je ugasio 
svieću. 

ADELA Arturu. 


Vi ste gospodine najtočniji. 


ARTUR. 
Točnost je ne samo udvornost kraljeva , nego i 
kriepost udvornih ljudi ... (Netko dolazi) To će biti on. 


ADELA Dobrovoju 
Izidji pred njega. ( Dobrovoj izidje.) A sada bi rekla, da 
su dvojica. (Milivoj i Radoslav unidju s Dobrovojem u sobu. Radoslav za- 
kićen kamelijom.) 


ARTUR 
spaziv Radoslava, za se. 


Što će taj ovdje? 
MILIVOJ 
poljubi Adeli ruka. 
ADELA nemirno. 
Jesi li bio s njim? 
MILIVOJ mirno. 


Nisam. (0igi) Čestitam, liepa sestrično. 


RADOSLAV poljubi Adeli ruku. 
Radujem se, milostiva gospodjo, što mi je dozvo- 
ljeno_ dieliti s vami veselje današnjega dana.  (Pristupiv 
k Ogi) Dozvolite, gospodično, da vam i ja čestitam. 

ADELA. 
A sada, gospodo i gospodje, izvolite se zabaviti do 
večere, — svatko po svojoj volji. (Ona i Dobrovoj odu i namje- 


štaju koješta po stolu, a družtvo se podieli s prieda pozorištem na fauteillih. 
Artur sjedne do Olge, Radoslav do Arabelle, a Milivoj straga sam. Dobrovoju.) 


Već eno sjedaju zlo. 
DOBROVOJ. 


Zašto? Upravo po tvojem receptu. (Adela ga priko 
pogleda.) | 
ARTUR Olgi. | 
Odkako vas nevidjeh, gospodično, smijem li se na- 
dati, da sam za koju etapu bliže vašemu srdeu? Što 
bi bila preslaba izreći usta, to su vam kazali moji 
listovi ... Oprostite . . . PJUDAY nam podaje srdčanost .. . 


, 
3 ' + + , +! 


OLGA 


“ ' 


Gospodite, ja vas nerazumijem. 


[od < ARTUR. 


ma Kako to, neprimiste li mojih listova? 


OLGA. 


Ne, gospodine. I u tom ste sretniji, nego što bijaste 
smion. Ja nedopisujem s nikim. 


ARTUE za se. 
Što je to? (Smeten glamo) Oprostite dakle, gospodično. 
(Priskoči k Arabelli, a Radoslav predje k Olgi. Adela i Dobrovoj, to opaziv, 
stupe napried.) ' 


ADELA. 


Što ono sada biva ? 


ia% 
ao 


DOBROVOJ. 
Situacija se popravlja. 
, ml g.“ ad 
"m. maru ARTUR Arabeli. 
A' vi, Arabello . . . uviek liepa,. uviek: drašestna: 

ARABELLA. 

Dosta, dosta, gospodine; vi ljepše umijete pisati, 
nego govoriti. 

| ARTUR sačudjen. 

Pisati — velite? 

| : ARABELLA. 

.Ha, ha, ha. Ta vi ste već i to zaboravili! . . . 
Ali ste raztrešen do zla boga!... U ostalom, nedržeć 
—- tomu mi pružiste nov dokaz — nedržeć, velim. 
mnogo do sadržaja, valja reći: mogli biste biti učite- 
ljem stila... Tomu se od vas nisam nadala. 


ARTUR. 
Ja neznam, što mislite, gospodično. 


ARABELLA. | | 
Mislim ona pisma, kojimi me obasuste ovih dana. 


ARTUR smeten. 
Pisma?... Da — ona pisma. (Obagre se i spasi Milivoja, gdje 


se smije, ustane, te pristupiv k njemu, uzme ga za ruku i povuče na stranu.) 


Doktore, što je to? Ti se smiješ. — Ti znaš! 


' 


MILIVOJ. 


Mirno! — Pisma su dospjela na pravu adresu — 
ta MO. (Pokaže mu okom Arabellu) Kako? to sada nepitaj. 


A 


BE ARTUR. | 
Do vraga! ... Ja ipak neodustajem. 
t 


MILIVOJ. 

Vidit ćemo. (Okrenuv se prama družtvu i isvadiv iz džepa liepo ve- 
zanu knjižicu.) Gospodo i gospodje, prije nego što večerat 
sjednemo, dopustite, da ovu knjižicu prikažem na uspo- 
menu svojoj rodjakinji Olgi za njezin rodjendan... Ja 
sam knjizi nakladnik, a i pisci su medju nami. 

DOBROVOJ. 
. Kako to? 
MILIVOJ. 

Knjižica sadržaje veoma zanimivu korespondenciju 
dvoje zaljubljenih... Njegovo poslednje pismo svr- 
Šava se ovako: (Otvori knjišicu i čita :) 

»Kano što mi se neda pomisliti dan bez sunca, 
tako si ni sreće svoje nemogu pomisliti bez Tebe. Bla- 
ženstvo moje biti će savršeno onda, kada vriedan budem 
preda Te stupiti, ruku Ti pružiti i reći: Hodi, dievo, 
budi raju mojemu angjeo“. | 


RADOSLAV za se. 
Iz moje bilježnice! 
ARTUR za se, 
Do vraga! Ona bilježnica! 


DOBROVOJ. 


Tko bi tako prosio, liepo bi prosio. 


OLGA 
Tatoje.... 
= mMmIVOJ. 
Ništa nova. 
ARABELLA. 


I ja kano da se toga sjećam odnekle. 


MILIVOJ. g 
Lahko, gospodično. Ta to su stvari obične.  (Pogledav 
Artora.) Jedni ih kažu, a drugi opetuju. 
ARABELLA. 


Može biti... Nu molim vas tu knjižicu. 

MILIVOJ. 

Nemože biti, liepa gospodično. Za sada nije još 
namienjeno javnosti. Poslije, ako dozvoli moja sestrična, 
izdati ćemo ju u više eksemplara za porabu siromašnih 
zaljubljenih duša, (Pri tom opet pogleda Artura.) kada se nadju u 


neprilici . . . Dobri formulari; liepe šablone za loše 
slikare. 


ARABELLA. 
Ali nam, — meni, prijateljici Olginoj, dati ćete valjda 
jedan eksemplar ? 
MILIVOJ. 
Nemože biti. Od ovih listova imaju za sada tri 
kopije, od kojih jedna za drugu nezna: jedna pisana 
— u rukuh Olginih... 


ADELA. 
Olginih ? (Pogleda Olgu.) 


ARTUR za se. 
Hoće li me osramotiti! 


MILIVOJ. 


Da; jedna u rukuh Olginih. — Druga evo tis- 
kana; a treća... 


ADELA pohlepno. 
A treća? 


MILIVOJ | 
pogleda Artura, koji taj čas polagahno izvuče bieli rubac. 
Pardon! ... Treće je original. 


SVI. 
A taj je? 
MILIVOJ. 


U rukuh moga prijatelja Radoslava. 

ARABELLA za se, 
Dakle ipak ne". 


ARTUR 
taruć rubcem znoj s čela. 


Gospodo i gospodje, ako je s voljom. družtvu, ja 
bih predložio kakovu igru. 


MILIVOJ. 
Molim, ja još nisam gotov. — Dopustite, da nastavim. 
Njezino poslednje pismo svršava se ovako: (Otvori . 
knjigu i čita) Ti mi dade krila, da se uznesem u vedre 
visine Tvojega duha. Ti mi razkri svoju dušu. Sada 
poznam Tebe i prama Tebi omjerih sebe... Sada bih 
hotjela — sada bih smjela biti angjeo Tvoje. | 


DOBROVOJ. . 
Koja bi tako odgovorila, dosta bi jasno odgovorila. 
OLGA naivno. 


Ali Milivoje! ta to su naše zadaće. 


DOBROVOJ. 
Zadaće? Pak čemu sve to?... Ja nerazumijem. 
ADELA. 
Ja još manje. kae ho 
MILIVOJ. : 
Odmah ćete razumjeti svi ... Na ovu knjižicu, 


koja sadržaje iskrenu, premda potajnu izpoviest dvaju 
srdaca, ja  (Okrene se k Dobrovoju i Adel) za svoga prijatelja 
Radoslava pred svimi vami prosin ruku svoje se- 
strične Olge. 
SVI začudjeni. 
Ah! 
ARTUR za se. 
Paf!!! 
RADOSLAV  sbuvjen. 
Milivoje! | o 

ADELA 
gledajuć Artura, Milivoju. 


Što ti to radiš? 


DOBROVOJ. 
Zar to da je šala? 


MILIVOJ Dobrovoju. 

Ta nerekoste li vi, ujače: ,Tko bi tako prosio, 
liepo bi prosio“ i ,koja bi tako odgovorila, dosta bi 
jasno odgovorila“. 

NOBROVOJ. 

Pak onda? 

. MILIVOJ, .. | 

Moj prijatelj je onako liepo prosio, a inoja sestrična 
mu je dosta jasno odgovorila . . . Dozvolite, da dovršim. 
(Ogi) Olgo! U onih zadaćah bijah ja samo posrednikom, 
a bez. znanja onoga, koji u njih govoraše tebi plame- 
nitim jezikom ljubavi . . . Nije li tako, Radoslave_ moj? 

RADOSLAV za se. 

Sada razumijem SVE. (Iza podužega mučanja glasno Adeli.) Ah! 
smijem li istinu reći, milostiva gospodjo? ... Vi mi ne- 
branite? . .. (Gledajuć Olgu.) Svom snagom duše svoje velim: 
Tako je! gooo od : 

ADELA odahnuv, za se. 


Hvala bogu! 


MILIVOJ Olgi. 

A ti Olgo, odazivajuć se onako žarko, onako ,iz- 
vrstno“ mojim zadaćam, mišljaše li mene ili: koga 
drugoga. 


OLGA pogledav Adelu. 


Majko! 

ADELA. 


Ja?... Ne pitam ja; — Milivoj pita. 


OLGA stidljivo. 
Kada se do tajne već zna, neka se Zna sve. 
. Mišljah.. 
MILIVOJ. 
Mišljah? ... Mene? (Olga muči) ... Ne! (Pristupi k Ar- 
turu.) Ovoga ? (Olga muči.) ,,, Ne! (Pristupi k Dobrovoju.) Ovoga ? 
(Smieh.) jamačno ne! (Pristupi k Radoslavu) A ovoga?.. 


OLGA uzhićena. 

Toga — da. 

MILIVOJ. 

Dušam, koje su se tako našle, tako razumjele, 
otajstvenom simpatijom srdaca tako se naslutile . . . tim 
dušam tko bi branio, da se spoje! ... Raju. sreća trad 
se angjeo: podaj ga majko! podaj ga otče! 

ADELA 
uzme za ruku i poljubi Olgu. 

Ja ga u ime božje dajem. (Privede ju k Radoslava, koji se 
rukuje s Olgom.) 

DOBROVOJ. | 

Moje me srdce nije varalo. (Pristupiv k Bađoslavu i prušiv 
mu jednu ruku.) Sretno! sine moj. (Pruživ Olgi drugu ruku.) ) Proim“ 
kćeri moja! (Poljubi Olgu.) 

RADOSLAV 
stisnuv ruku Milivoju. 

Hvala ti, prijatelju moj! 

. ARTUR 
Milivoju na tiho. 
- Pobiedio si — ali kano prijatelj. 
ARABELLA Olgi. 


Pri polazku u raj — meni cielov, angjele moj. 
(Poljube se.) 


127 


ARTUR Arabelli. 


A nas dvoje? 


ARABELLA 
pristeć se prstom Arturu. 


Vi još ostajete u purgatoriju. 


SVI. 
Živili zaručnici! 


DOBROVOJ. 
A sada izvolite k večeri! 


MILIVOJ pokazujuć prstenove. 


I prsteni su pripravni! 


(Zastor padne.) 


24. \. 1929 


, 


Izvadak iz pravila ,,Matice Hrvatske“. 


Smjer i sredstva. 


S. 1. Dosadanje družtvo , Matica Ilirska“ zvat će se , Matica 
Hrvatska“, na koju prelaze sva imovinska prava i obveze ,,Matice 
ilirske“, te kojoj je poglaviti smjer: 

a) širiti koristne nauke, na koliko ne spadaju na strogo 
znanstvenu i pučku knjigu; 2) unapredjivati hrvatsku liepu knjigu 
Gran a uza to prema dosegu sredstva: c) unapre- 

jivati glasbenu i likovnu umjetnost (slikarstvo i kiparstvo) ; 

2 podpomagati domaće zaslužne pisce i umjetnike, a ponajprije 
članove ovoga družtva na književnom radu i na nevolji; e) namicati 
pomoć njihovim udovicam i sirotam. 

S. 2. Sredstva su ,,Matici Hrvatskoj“: 

a) kamati od glavnice; 2) godišnji prinosi članova radnika 
i prinosnika; c) prihodi od razprodaje izdanih knjiga, od čitaćih 
i drugih zabava; te napokon d) darovi 


Članovi, njihova prava i dužnosti. 


S. 3. Clanovi su ,,Matice Hrvatske“: | 

a) Zakladnici (utemeljitelji), koji na jedanput ili na deset 
rokova za pet godina platiše ili plate u družtvenu blagajnu 50 for. 
a. vr. ili ako su juristične osobe (knjižnice, škole, čitaonice itd ) 
100 for. a. vr. Iznimice može svaka pučka škola siromašnijih 
ohćina postati zakladnicom , Matice Hrvatske“ uz prinos od 5U tor. 
a. vr., a&ko politička oblast to siromaštvo potvrdi, 6) Radnici, koji 
ako nisu zakladnici, plaćaju svake godine 3 stot. prinosa, te koji 
se osim toga obvežu unapredjivati smjer družtva svojom književnom 
ili umjetnićkom radnjom, čitanjem na zabavah, zajedničkim radom 
u strukovnih odborih ili inim načinom prama ustanvvam 5. 1. 
c) Prinosnici, koji plaćaju svake godine 3 fvr, prinosa, a nikakve 
se druge dužnosti ne podhvaćaju. d) Počastni članovi, koji nisu ni 
zakladnici ni plaćujući radnici, ni prinosnici ,,Matice Hrvatske“, 
ali se ipak odlikuju književnim ili umjetničkim radom, ili kojim 
drugim načinom u pomoć pritječu ovomu družtvu, te koji se na pred- 
log književno-umjetnićkoga odbora u glavnih skupštinah imenuju. 

S. 6. Zakiadnici koji nisu voljni svoga prinosa na jedan put 
izplatiti, a i radnici obvezuju se pismeno, da će se ustanovam 
S. 3. odužiti. 

S. 7. Tko šest mjeseci poslije pismene opomene dospjela 
obroka ne plati, prestaje biti clanom , Matice Hrvatske“ 1 lišava 
se prava, koja mu kao ,Matičaru pripadaju. 

S. 10. Zakladnici, radnici i prinosnici dobivaju dok živu, a 
juristične osobe dok kao takove obstoje, sve kujige, koje družtvo 
svojim troškom izdaje, bezplatice; samo ako bi troškovi izda- 
vanja bili veliki, platiti će , Matičari“ dielomičnu kupninu, koju za 
svaku knjigu ustanovi zajednički odbor. Trošak odpreme namirivat 
će oni ,Matičari“, koji tim putem dobivaju knjige. 


Opazka. Da se olakša pristup u družtvo, imade ,Matica“ 
u svih većih mjestih svoje povjerenike, kojim se prijaviti 
valja, te u opredieljeno vrieme prinos uplatiti. 

lanovi dobivaju svekolike ,Maticom“ izdane knjige preko 
g: povjerenika, kojim treba razmjerno da nadoknade poštarinu, 
skopčanu s pošiljkom. 


.Nakladom »Matice Hrvatske“ 


izišle su i dobivaju se sliedeće knjige: 


l. 


Djela Stanka 3: *Djulabije *. . ._.. 4... for. 


I..Glast:i2 -dhibrave Žerovinske s 

at Razlike. pjegme ::...'f 05. 

sko +. Pjesnički prevodi“. a EK. sa 
ka 2Y, Život i sia Goa aba s" 


e. 


2. Devetnici: I. 'Obrenos: M GS for 

NI.. Boj: tarski: nina! 1582... aa 5. 4 
3. Kolo, časopis fiterarno-zabavni V., VI., VIII ukupno . ,, 
4. Jukić: Rosanski prijatelj III. ........ jej 18 
5. Mesić: Život Nikole: Šubića Zrinjskoga:. . +... 
6 Šulek: Biljarstvo II. dio... .... 4.4... f 
7. Književnik god. III. sv. 1-4... . 4.44. gi 
8. Tisućnica slovjenskih apoštola . . . . ... js 
9. Šenoa: PIp ija pjesničtva hrvatskoga i srpskoga 
10. sa poetici (posebni otisak uvoda k antologiji) ,, 
11. Jules mao Put na mjesec i okolo mjeseca... 
12. Put oko zemlje za 80 dana. .... 2 
13. Andersen: Izabrane priče . 


Bernardin de Saint-Pierre: Pavao i Virginija (Zabavna Z 
knjižnica I.) . 


. George Sand: Nahod Franjo (Zab. knj. IIL—1II) . . , 
. Kraszewski : Pjesnik i sviet (Zab. knj. IV.—VI.) 3 
. Pfleger Moravski : Iz maloga svieta (Zab. knj VII. —xXI.) 3 


18. Vjekoslav Klaić: Prirodni zemljopis Hrvatske no 
Knjižnica E) gdije A o oda 6 a kl 6418 

19. Jurković: Dramatička djela, svezak I. (Zab. knj. 
AHENKHL) gol doo aja ge la o i e a Ik 53 

20. dd Izabrane crtice, svezak I. (Zab. knj. XIV). 

21. Tomić: Komedije, svezak I. (Zab. knj. XV. —Xvit), s 

22. Kišpatić: Slike. iz rudstva (Pouč. knj. IL). 


— 60 
—.80 
—.60 
— .80 


—.75 


1.50 


i 


DEB Ostale, nakladom ,,Matice“ izašle knjige već su razp odane, 


te se nemogu dobiti. 


Razpačanje ,, Matičinih“ knjiga povjereno je. za Hrvatsku 
ć Slavoniju sveučilištnoj knjižari Franje Župana (Albrecht 
i Fiedler) u Zagrebu; za Ugarsku i Srbiju knjižari 
braće Jovanovića u Pančevu; za IDalmaciju knjižarom: 
Vilonu Schmidtu u Zadru Vidu Morpurgu u Spljetu i 


Dragutinu Prettneru u Dubrovniku. 

